# verses

text:
Od mladenačkih strastvenosti bježi, a teži za pravednošću, vjerom, ljubavlju, mirom, s onima koji iz čista srca prizivlju Gospodina.


text:
A sluga se Gospodnji ne smije svađati, nego mu je biti nježan prema svima, sposoban poučiti, zlo podnijeti;


text:
jer će ljudi biti samoljupci, srebroljupci, hvastavci, oholice, hulitelji, neposlušni roditeljima, nezahvalni, nepobožni,


text:
Doista, od njih su i oni koji se uvlače u kuće i zarobljuju ženice opterećene grijesima, vođene različitim požudama;


text:
I kao što se Janes i Jambres suprotstaviše Mojsiju, tako se i ovi suprotstavljaju istini, ljudi pokvarena uma, neprokušani u vjeri.


text:
Pavao i Timotej<br/>A ti si me slijedio u nauku, u ponašanju, u naumu, u vjeri, u strpljivosti, u ljubavi, u postojanosti;


text:
u progonstvima, u patnjama što me zadesiše u Antiohiji, u Ikoniju, u Listri; kakva sam progonstva podnio, i od svih me izbavi Gospodin.


text:
i da od malena poznaješ sveta Pisma, koja te mogu učiniti mudrim za spasenje po vjeri - koja je u Kristu Isusu.


text:
Svako Pismo, bogoduho, također je korisno za poučavanje, za ukor, za popravljanje, za odgoj - onaj u pravednosti,


text:
Pavao zaklinje Timoteja<br/>Zaklinjem te pred Bogom i Kristom Isusom, koji će suditi žive i mrtve, njegovim pojavljenjem i njegovim kraljevstvom:


text:
propovijedaj Riječ, pristupaj im - bilo kad je zgodno ili nezgodno - dokazuj, ukoravaj, opominji - sa svom strpljivošću i poukom.


text:
Jer doći će vrijeme kada oni neće podnositi zdrava nauka, nego će oko sebe po vlastitim požudama okupljati brojne učitelje da im golicaju uši;


text:
Ti pak budi trijezan u svemu, zlopati se, izvrši djelo navjestitelja Evanđelja, službu svoju ispuni posvema!


text:
Dobar sam boj bio<br/>Doista, ja se već izlijevam kao žrtva ljevanica, i došlo je vrijeme mog odlaska.


text:
Čeka me odsad vijenac pravednosti koji će mi u onaj Dan dati Gospodin, pravedni sudac, i ne samo meni nego svima koji s ljubavlju iščekuju njegovo pojavljenje.


text:
Jer me Dema, zaljubivši se u sadašnji ovaj svijet, ostavio i otišao u Solun; Krescencije u Galaciju, Tit u Dalmaciju.


text:
Ali je Gospodin stao uza me i ojačao me da bi se po meni navještenje moglo potpuno pronijeti i svi ga narodi mogli čuti; i izbavljen sam iz lavljih usta.


text:
Gospodin će me izbaviti od svakoga zla djela i spasiti za svoje nebesko kraljevstvo. Njemu slava u vijeke vjekova! Amen.


text:
Naslov i pozdrav<br/>Pavao, sluga Božji i apostol Isusa Krista, poradi vjere izabranika Božjih i spoznanja istine koje je u pobožnosti,


text:
i u pravo vrijeme očitova riječ svoju propovijedanjem koje je meni povjereno po nalogu Spasitelja našega, Boga;


text:
Titu, pravomu sinu po zajedničkoj vjeri: milost i mir od Boga Oca i Krista Isusa, Spasitelja našega.


text:
Postavljanje starješina<br/>Ostavih te poradi toga na Kreti da urediš što nedostaje i postaviš starješine po gradovima, kako sam te ja uputio:


text:
ako je tko besprigovoran, jedne žene muž, čija su djeca vjernici i nisu pod optužbom raspusnosti ili nepokorni.


text:
Jer nadglednik, kao Božji upravitelj, treba biti besprigovoran: ne samovoljan, ne gnjevljiv, ne pijanica, ne nasilan, ne sklon nečasnu dobitku,


text:
privržen vjerodostojnoj riječi koja je po nauku, da može i ohrabrivati u zdravom nauku i uvjeravati protivnike.


text:
Njih treba ušutkati, jer oni cijele domove prevraćaju naučavajući što ne bi smjeli, a poradi prljava dobitka.


text:
Reče jedan od njih, njihov vlastiti prorok: »Krećani su uvijek lašci, zvijeri opake, dangubni trbusi.«


text:
Čistima je sve čisto, a okaljanima i nevjernicima nije čisto ništa, nego su im okaljani i um i savjest.


text:
Ispovijedaju da poznaju Boga, ali ga djelima niječu; odvratni su i neposlušni i nepodobni za bilo koje dobro djelo.


text:
Starice isto tako - u svetima doličnom držanju: ne klevetnice, ne ropkinje mnogome vinu, nego učiteljice dobra


text:
da budu razborite, čiste, kućevne, dobre, podložne svojim muževima, da se riječ Božja ne bi pogrđivala.


text:
neka ne pronevjeruju, nego neka u svemu pokazuju svaku dobru vjernost, kako bi nauk Spasitelja našega, Boga, ukrasili u svemu.


text:
Odgaja nas da razborito, pravedno i pobožno živimo u sadašnjem svijetu, odrekavši se bezbožnosti i svjetovnih požuda,


text:
On sebe dade za nas, da nas otkupi od svakog bezakonja i očisti sebi narod svoj poseban, koji revnuje dobrim djelima.


text:
Prednjačiti u dobrim djelima<br/>Podsjećaj ih da budu podložni poglavarstvima, vlastima, da se pokoravaju, spremni da budu na svako dobro djelo;


text:
Jer i mi nekoć bijasmo nerazumni, neposlušni, zavedeni; robujući različitim požudama i užicima, život provodeći u zloći i zavisti, omraženi i mrzeći jedni druge.


text:
on nas spasi ne zbog djela što ih mi u pravednosti učinismo, nego po svojem milosrđu - kupelji nanovorođenja i obnavljanja po Duhu Svetome,


text:
Vjerodostojna je riječ i hoću da to uporno tvrdiš, kako bi oni koji su povjerovali Bogu uznastojali prednjačiti u dobrim djelima. To je dobro i korisno ljudima.


text:
Završne obavijesti i pozdrav<br/>Čim pošaljem k tebi Artemu ili Tihika, nastoj doći k meni u Nikopol, jer sam ondje odlučio prezimiti.


text:
Naslov i pozdrav<br/>Pavao, sužanj Krista Isusa, i brat Timotej, ljubljenomu Filemonu i našemu suradniku,


text:
kako bi zajedništvo tvoje vjere postalo djelotvorno na spoznavanju svakog dobra među nama poradi Krista.


text:
Ali bez tvoje privole ne htjedoh učiniti ništa, da tvoja dobrota ne bi bila kao s prisile, nego s dobre volje.


text:
ne više kao roba, nego više od roba, kao brata ljubljenoga, osobito meni, a koliko tek više tebi, i po tijelu i u Gospodinu.


text:
Bog nam progovori u Sinu<br/>U više je navrata i na više načina Bog nekoć govorio ocima u prorocima;


text:
u ove posljednje dane progovori nam u Sinu, koga postavi baštinikom svega, po kome i svjetove sazda.


text:
On, koji je odsjev Slave i otisak njegova bića, sve nosi svojom silnom riječju; pošto izvrši očišćenje od grijeha, sjede zdesna Veličanstvu u visinama;


text:
Ta kojemu od anđela ikada reče:<br/>»Ti si Sin moj, ja sam te danas rodio«,<br/>i opet:<br/>»Ja ću njemu biti Otac, i on će meni biti Sin«?


text:
A opet, kad uvodi Prvorođenca u svijet, govori:<br/>»Nek se pred njim poklone<br/>svi anđeli Božji.«


text:
o Sinu pak:<br/>»Prijestolje je tvoje, Bože,<br/>u vijeke vjekova,<br/>i pravedno je žezlo -<br/>žezlo tvojega kraljevstva.


text:
Zavolio si pravednost,<br/>a zamrzio bezakonje;<br/>stoga te pomaza Bog, Bog tvoj,<br/>uljem veselja,<br/>povrh drugova tvojih.«


text:
Smotat ćeš ih poput plašta<br/>i poput haljine zamijeniti,<br/>A ti si pak isti<br/>i tvoje godine neće uminuti.«


text:
I kojemu je od anđela ikada rekao:<br/>»Sjedi meni zdesna<br/>dok neprijatelje tvoje ne položim<br/>za podnožje nogama tvojim«?


text:
Ne zanemariti spasenje<br/>Stoga nam treba da se još više priklanjamo uz ono što smo čuli, kako se od toga ne bismo udaljili.


text:
Jer ako je riječ po anđelima izrečena bila valjana te je svaki prekršaj i neposluh primio pravičnu naknadu,


text:
kako li ćemo umaknuti mi ako zanemarimo toliko spasenje; ono što ga najprije poče navješćivati Gospodin, koje nam potvrdiše oni koji su ga čuli,


text:
a Bog ga suposvjedoči znamenjima, čudesima te različnim silnim djelima i darivanjima Duha Svetoga po svojoj volji.


text:
Netko pak negdje posvjedoči, rekavši:<br/>»Što je čovjek da ga se sjećaš,<br/>ili sin čovječji da se za njega zauzimaš?


text:
sve mu pod noge podloži.«<br/>Time, doista, što mu sve pÖdloži, ništa mu ne ostavi nepodložena. Sad pak još ne vidimo da mu je sve podloženo,


text:
ali Njega, koji je bio učinjen zamalo manjim od anđela, Isusa, vidimo - zbog trpnje smrti - slavom i čašću ovjenčana, kako bi milošću Božjom, za svakoga, okusio smrt.


text:
Jer dolikovalo je Njemu - radi koga je sve i po kome je sve, kako bi mnoge sinove priveo k slavi - učiniti savršenim po patnjama Začetnika njihova spasenja.


text:
Sad, budući da ta djeca imaju zajedničku krv i meso, tako u tome i on postade dionikom, kako bi smrću uništio onoga koji ima vlast smrti, to jest đavla,


text:
Zato je trebalo da u svemu bude sličan braći, kako bi bio milosrdan i vjeran Velesvećenik u onome što se tiče Boga, da bi okajavao grijehe naroda.


text:
Isus veći od Mojsija<br/>Zato, braćo sveta, sudionici nebeskoga poziva, promotrite Apostola i Velesvećenika našeg vjeroispovijedanja, Isusa,


text:
Jer on je dostojan toliko veće slave od Mojsija koliko veću čast od kuće ima onaj tko ju je sagradio.


text:
Doduše, i Mojsije bijaše vjeran u njegovoj kući kao služnik, za svjedočanstvo onome što je imalo biti rečeno;


text:
ali je Krist kao sin nad kućom njegovom. Njegova smo kuća mi, samo ako održimo smjelost i ponos nade.


text:
četrdeset godina.<br/>Zato se rasrdih na onaj naraštaj<br/>i rekoh:<br/>'Uvijek su oni srca zabludjela<br/>i sami ne upoznaše mojih putova.'


text:
Pazite, braćo, da ni u koga od vas srce ne bude iskvareno nevjerom, koje se odmetnulo od Boga živoga.


text:
Nego, bodrite jedni druge danomice dok se još čuje to »danas«, da koji od vas ne otvrdne zavarljivošću grijeha.


text:
A na koje se On to srdio četrdeset godina? Nije li na one koji sagriješiše, kojih tjelesa popadaše u pustinji?


text:
Počinak Božjem narodu<br/>Pripazimo dakle, dok ostaje obećanje ulaska u njegov počinak, da se ne bi možda kojemu od vas pričinilo kako je zakasnio.


text:
Jer i nama je naviješteno Evanđelje kao i njima, ali njima nije koristila Riječ poruke, jer se vjerom nisu pridružili onima koji poslušaše.


text:
Doista, u počinak ulazimo mi koji povjerovasmo, kao što je rekao: »Tako se u svojemu gnjevu zakleh: 'Nikada neće ući u moj počinak!'«, premda su djela dovršena od postanka svijeta.


text:
Kako dakle preostaje da neki u njega uđu, a kako oni kojima je najprije naviješteno Evanđelje nisu ušli zbog neposlušnosti,


text:
On ponovno određuje jedan dan, »danas«, govoreći u Davidu nakon toliko vremena, kao što je prije rečeno: »Danas, ako čujete njegov glas, ne otvrdnite svoja srca.«


text:
Doista, živa je riječ Božja i djelotvorna, oštrija od svakoga mača dvosječca, i prodire sve do djelišta duše i duha, zglobova i moždine, prosuđujući namisli i naume srca.


text:
I nema stvorenja pred njom skrivena, nego je sve golo i izloženo očima Onoga komu nam valja dati račun.


text:
Isus - Velesvećenik<br/>Imajući dakle uzvišena Velesvećenika koji je prodro kroza nebesa - Isusa, Sina Božjega - čvrsto se držimo vjeroispovijedanja.


text:
Jer nemamo takva Velesvećenika koji ne bi mogao trpjeti s nama u našim slabostima, nego slično iskušavana svime - osim grijehom.


text:
Pristupajmo dakle sa smjelošću prijestolju milosti kako bismo stekli milosrđe i našli milost za pravodobnu pomoć.


text:
Jer svaki velesvećenik, od ljudi izuzet, za ljude se postavlja u odnosu na ono Božje, kako bi prinosio darove i žrtve za grijehe;


text:
koji će primjereno moći suosjećati s onima koji su u neznanju i lutaju, jer je i sam pritiješnjen slabošću.


text:
Tako ni Krist ne proslavi samoga sebe postavši Velesvećenik, nego Onaj koji mu reče: »Ti si Sin moj, ja sam te danas rodio«,


text:
On je u danima dok bijaše u tijelu sa silnim vapajem i suzama prinosio molitve i prošnje Onomu koji ga je mogao spasiti od smrti; i bi uslišan zbog svoje bogobojaznosti.


text:
Za zrele je tvrda hrana<br/>O tome nam je mnogo riječi progovoriti, a teško je to iskazati jer vam uši ne primaju.


text:
Jer premda biste trebali nakon toliko vremena biti učitelji, ponovno vas treba poučavati početničkim počelima besjeda Božjih. I postadoste takvi da vam treba mlijeka, a ne tvrde hrane.


text:
A za zrele je tvrda hrana, za one što navikom stekoše izvježbana osjetila za razlučivanje dobra i zla.


text:
Zato ostavimo početnički nauk o Kristu kako bismo k zrelosti krenuli, ne postavljajući ponovno temelja: obraćenje od mrtvih djela i vjera u Boga,


text:
Jer nemoguće je da se oni, koji su jednom prosvijetljeni, i okusili nebeski dar, i postali sudionici Duha Svetoga,


text:
Jer zemlja koja se natopi kišom što na nju često pada, i rađa bilje korisno onima za koje se i obrađuje, prima blagoslov od Boga;


text:
Jer Bog nije nepravedan da bi zaboravio vaše djelo i ljubav koju iskazaste njegovu imenu, posluživši i poslužujući svetima.


text:
Držati se ponuđene nade<br/>Bog doista, davši obećanje Abrahamu, budući da se nije imao kime većim zakleti, zakle se samim sobom,


text:
Tako i Bog, hoteći baštinicima obećanja izobilnije pokazati nepromjenljivost svoje odluke, zajamči je zakletvom,


text:
kako bismo tim dvjema nepromjenljivim stvarima - u kojima je nemoguće da bi Bog lagao - mi koji smo mu pribjegli imali snažno ohrabrenje da se držimo ponuđene nade.


text:
Melkisedek<br/>Doista, taj Melkisedek - kralj salemski, svećenik Boga Svevišnjega, što izađe u susret Abrahamu koji se vraćao s poraza kraljeva i blagoslovi ga,


text:
i komu Abraham Ödijeli desetinu od svega - u prijevodu najprije znači »kralj pravednosti«, a zatim »kralj salemski«, to jest »kralj mira«;


text:
bez oca, bez majke, bez rodoslovlja, kojemu dani nemaju početka ni život kraja, a nalik Sinu Božjemu, vječito ostaje svećenik.


text:
Doduše, i oni sinovi Levijevi koji primaju svećeništvo imaju po Zakonu zapovijed da ubiru desetinu od naroda, to jest od svoje braće, premda su i ona izašla iz bedra Abrahamova.


text:
Ali on, kojemu rodoslovlje nije od njih, uzeo je desetinu od Abrahama i blagoslovio onoga koji imaše obećanja,


text:
Isus - po redu Melkisedekovu<br/>Da je dakle savršenstvo dolazilo po levitskom svećenstvu, jer je narod pod njim Zakon primio, čemu onda potreba da nastupi nekakav drugi svećenik po redu Melkisedekovu, a ne da se imenuje po redu Aronovu?


text:
Jer onaj o kome se to govori pripadao je drugome plemenu, od kojega se nitko nije posvetio žrtveniku.


text:
Ta jasno je da je naš Gospodin potekao od Jude, iz plemena za koje Mojsije ništa ne reče o svećenicima.


text:
a on sa zakletvom Onoga koji mu kaza: »Zakleo se Gospodin i neće se predomisliti: 'Ti si svećenik zauvijek'«


text:
Zato i može posvema spasiti one koji po njemu pristupaju k Bogu, jer vazda živi da se za njih zauzima.


text:
Doista, takav nam Velesvećenik i bijaše potreban: svet, nedužan, neokaljan, odijeljen od grješnika i uzvišeniji od nebesa;


text:
koji danomice ne treba, kao oni velesvećenici, najprije prinositi žrtve za svoje grijehe, a potom za grijehe naroda, jer je to učinio jednom - prinijevši samoga sebe.


text:
Zakon doista za velesvećenike postavlja ljude s njihovim slabostima, a riječ zakletve - nakon Zakona - Sina savršena zauvijek.


text:
Velesvećenik i Posrednik novoga Saveza<br/>A glavno je u ovom kazivanju da imamo takva Velesvećenika koji sjede zdesna prijestolju Veličanstva na nebesima,


text:
Doista, svaki se velesvećenik postavlja da prinosi darove i žrtve; zato je potrebno da i taj ima nešto što bi prinio.


text:
Oni služe slici i sjeni onoga nebeskoga, kako je Mojsije bio upućen kad se spremao načiniti Šator: »Pazi«, kaže doista, »da sve načiniš prema uzorku koji ti je pokazan na gori.«


text:
On je pak sada zadobio uzvišenije bogoslužje koliko je Posrednik i boljega Saveza, koji je uzakonjen na boljim obećanjima.


text:
Doista, koreći ih kaže:<br/>»Evo dolaze dani<br/>- govori Gospodin -<br/>i dovršit ću s domom Izraelovim<br/>i s domom Judinim<br/>novi Savez;


text:
ne prema Savezu kakav učinih<br/>s njihovim ocima<br/>u dan kad ih za ruku uzeh<br/>da ih izvedem iz zemlje egipatske,<br/>jer oni ne ustrajaše u mojemu Savezu<br/>te i ja zanemarih njih -<br/>govori Gospodin.


text:
Nego ovo je Savez,<br/>koji ću svezati<br/>s domom Izraelovim<br/>nakon onih dana -<br/>govori Gospodin:<br/>Stavit ću zakone svoje<br/>u namisli njihove<br/>i zapisat ću ih<br/>u njihova srca,<br/>i bit ću im Bog,<br/>a oni će meni biti narod.


text:
I nitko više neće poučavati svoga sugrađanina<br/>ili itko svojega brata govoreći:<br/>'Spoznaj Gospodina,'<br/>budući da će me svi poznavati<br/>od najmanjega do najvećega među njima,


text:
'Ovosvjetsko' bogoslužje<br/>I onaj prvi je, dakako, imao bogoslužbene propise i Svetište, ali ovosvjetsko.


text:
Jer Šator je bio uređen: prvi, u kojemu bijaše svijećnjak i stol i prinos kruhova, što se zove »Svetinja«;


text:
sa zlatnim kadionim žrtvenikom i Kovčegom saveza optočenim zlatom sa svih strana, a u njemu zlatna posuda s manom i Aronov štap, što bješe procvao, i ploče Saveza;


text:
a iznad njega kerubimi Slave zasjenjujući Pomirilište. O tome se ne može sada govoriti u pojedinostima.


text:
u drugi pak jednom godišnje samo velesvećenik, ali ne bez krvi koju prinosi za sebe i za propuste naroda.


text:
Time Duh Sveti pokazuje da još nije postao vidljiv put u Svetinju sve dok je još prvi Šator imao svoje mjesto.


text:
To je slika za sadašnje vrijeme, prema kojoj darovi i žrtve što se prinose ne mogu, što se savjesti tiče, učiniti savršenim bogoslužbenika -


text:
sami tjelesni propisi, temeljeni na jelima i pilima i različnim pranjima, nametanim do vremena novoga poretka.


text:
Velesvećenik Krist i vječno otkupljenje<br/>Krist pak dođe kao Velesvećenik nastalih dobara, kroz veći i savršeniji Šator, ne rukom načinjen, to jest ne od ovoga stvorenja


text:
- i ne krvlju jaraca ni junaca, nego krvlju svojom uđe jednom zauvijek u Svetinju i pribavi vječno otkupljenje.


text:
Jer ako krv jaraca i bikova i pepeo juničin, poškropljen po onečišćenima, posvećuje na tjelesnu čistoću,


text:
koliko li će više krv Krista, koji po Duhu vječnome prinese sama sebe bez mane Bogu, očistiti savjest našu od mrtvih djela da služimo Bogu živomu.


text:
I stoga je on Posrednik novoga Saveza, pošto je nastupila smrt za otkupljenje prekršaja iz prijašnjeg Saveza da oni koji su pozvani prime obećanu vječnu baštinu.


text:
Doista, pošto Mojsije priopći svemu narodu svaku zakonsku zapovijed, on uze krv junaca i jaraca s vodom i grimiznom vunom i izopom te poškropi Knjigu i sav narod,


text:
Potrebno je dakle time čistiti slike onoga što je na nebesima, ali ono samo nebesko boljim žrtvama od tih.


text:
Jer Krist ne uđe u rukom načinjenu Svetinju, preslik one istinske, nego - u samo nebo: da se sad pojavi pred Božjim licem za nas;


text:
niti da mnogo puta prinosi samoga sebe kao što velesvećenik ulazi u Svetinju svake godine s tuđom krvlju;


text:
jer bi onda trebao trpjeti mnogo puta od postanka svijeta. Nego se pojavi sada, jednom na svršetku vjekova, žrtvom svojom poradi dokinuća grijeha.


text:
tako i Krist: jednom bi prinesen da grijehe mnogih ponese, a drugi put će se - bez grijeha - ukazati na spasenje onima koji ga iščekuju.


text:
Prinos Kristov - jednom zauvijek<br/>Jer kako Zakon ima tek sjenu budućih dobara, a ne sam lik stvari, ne može nikada onim istim žrtvama, što se neprestance iz godine u godinu prinose, učiniti savršenim one što pristupaju.


text:
Ne bi li se inače one prestale prinositi, budući da bogoslužnici, jednom očišćeni, ne bi više imali nikakve svijesti grijeha?


text:
Pošto gore kaže: »Žrtve i prinose i paljenice i okajnice ne htjede niti su ti se svidjele« - a koje se po Zakonu prinose -


text:
I svaki pak svećenik stoji danomice bogoslužeći i učestalo prinoseći iste žrtve, koje nikada ne mogu ukloniti grijehe;


text:
»Ovo je Savez<br/>koji ću svezati s njima<br/>nakon onih dana<br/>- govori Gospodin:<br/>Stavit ću zakone svoje u srca njihova<br/>i zapisat ću ih u njihove namisli.


text:
Poticanje na ljubav i dobra djela<br/>Imajući dakle, braćo, smjelosti za pristup u Svetinju po krvi Isusovoj,


text:
pristupajmo s istinitim srcem, u punoći vjere, srdaca poškropljenjem očišćenih od zle savjesti i tijela oprana čistom vodom.


text:
ne propuštajući zajedničkog okupljanja, kao što je u nekih običaj, nego se hrabrimo, i to više kako vidite da se približuje Dan.


text:
Jer ako hotimice griješimo nakon što primismo spoznanje istine, ne preostaje nam više žrtva za grijehe,


text:
- promislite koliko će goru zavrijediti kaznu onaj tko je Sina Božjega pogazio i krv Saveza, u kojoj je bio posvećen, smatrao nečistom, i Duha milosti uvrijedio?


text:
Doista, poznajemo Onoga koji je rekao: »Moja je odmazda, ja ću uzvratiti«, i opet: »Sudit će Gospodin narodu svojemu.«


text:
Ustrajnošću do obećanja<br/>A prisjetite se onih prvih dana u kojima ste, prosvijetljeni, podnijeli veliku borbu, u patnjama,


text:
dijelom javno izvrgnuti porugama i nevoljama, dijelom pak zajedničari onih s kojima se tako postupalo.


text:
Doista, i sa sužnjevima ste trpjeli i s radošću prihvatili otimanje svojih imetaka, znajući da vi imate bolje i trajnije imanje.


text:
Vjera<br/>A vjera je sama opstojnost onoga čemu se nadamo, osvjedočenost o stvarnostima koje ne vidimo.


text:
Vjerom shvaćamo da su svjetovi riječju Božjom postavljeni, te tako ovo vidljivo ne postade iz ičega pojavnoga.


text:
Vjerom Abel prinese Bogu bolju žrtvu nego Kain. Po njoj primi svjedočanstvo da je pravednik, kad nad njegovim darovima Bog pÖsvjedoči - i, po njoj, premda mrtav, još govori.


text:
Vjerom Henok bi prenesen da ne vidje smrti, 'i ne nađoše ga, jer ga prenese Bog'; doista, prije prenošenja primio je svjedočanstvo da je ugodio Bogu.


text:
A bez vjere nemoguće je Njemu ugoditi, jer tko pristupa Bogu mora povjerovati da postoji i da je nagraditelj onima što ga traže.


text:
Vjerom Noa, upućen u ono što još ne bje vidljivo, sa strahopobožnošću sagradi korablju na spasenje svojega doma; time osudi svijet i postade baštinikom one pravednosti koja je po vjeri.


text:
Vjerom Abraham, kad bi pozvan, posluša da ode na mjesto koje je imao primiti u baštinu; i ode ne znajući kamo ide.


text:
Vjerom se naseli u obećanoj zemlji poput pridošlice u tuđini, obitavajući u šatorima s Izakom i Jakovom, subaštinicima istoga obećanja,


text:
Vjerom i sama Sara, koja bijaše neplodna, unatoč vremešnoj dobi zadobi moć da začne potomstvo, jer je vjernim prosudila Onoga koji dade obećanje.


text:
I zato od jednoga, i to obamrla, izniknuše mnogobrojni poput zvijezda na nebu i poput pijeska nebrojena na obali morskoj.


text:
Svi oni u vjeri pomriješe ne primivši obećanja, već ih samo izdaleka vidješe i pozdraviše, te priznaše da su stranci i doseljenici na zemlji.


text:
No oni sad teže za boljom, to jest nebeskom. Zato se Bog ne stidi nazvati se njihovim Bogom - jer im je pripravio grad.


text:
Vjerom je Abraham, kad bi kušan, prinio Izaka, i taj koji jedinca stade prinositi jest onaj koji je primio obećanja;


text:
Vjerom Jakov, umirući, blagoslovi oba Josipova sina te se pokloni duboko, oslonjen na vrh svojega štapa.


text:
Vjerom se Josip, na umoru, spomenu onoga o izlasku sinova Izraelovih i dade zapovijed o svojim kostima.


text:
Vjerom Mojsija, netom rođena, sakriše njegovi roditelji tri mjeseca, jer vidješe kako je djetešce milo i ne pobojahu se kraljeve naredbe.


text:
Porugu je Pomazanikovu smatrao većim bogatstvom od egipatskoga blaga, jer se usredotočio na nagradu.


text:
I što bih još rekao? Nedostajat će mi vremena budem li pripovijedao o Gideonu, Baraku, Samsonu, Jefti, Davidu, pa Samuelu i prorocima,


text:
koji po vjeri svladaše kraljevstva, odjelotvoriše pravednost, stekoše obećanja, zatvoriše usta lavovima,


text:
pogasiše jarost ognja, izbjegoše oštrici mača, od slabosti - ojačaše, postadoše jaki u boju, rastjeraše tabore tuđinaca.


text:
Neke žene primiše natrag svoje mrtve uskrsnućem. Drugi pak, stavljeni na muke, ne prihvatiše oslobođenja, kako bi zadobili bolje uskrsnuće.


text:
kamenovani, raspiljeni, pogubljeni oštricom mača, hodili su naokolo u ovčjim runima, u kozjim kožama; u oskudici, pritiješnjeni, zlostavljani


text:
- oni kojih svijet ne bijaše dostojan - lutajući po pustinjama i gorama i pećinama i pukotinama zemaljskim.


text:
Gospodnje odgajanje<br/>Zato dakle i mi, budući okruženi tolikim oblakom svjedoka, odložimo svaki teret i grijeh što nas tako lako zaplete te s ustrajnošću trčimo u borbu što je pred nama,


text:
upirući pogled u Začetnika i Dovršitelja vjere, Isusa, koji poradi radosti što je stajala pred njim podnese križ i prezrevši sramotu sjedi zdesna prijestolju Božjemu.


text:
Doista, razmotrite pomno njega, koji je toliko protivljenje protiv sebe od grješnika podnio, kako ne biste sustali te klonuli duhom.


text:
i posvema ste zaboravili opomenu koja vam se govori kao sinovima:<br/>»Sine moj,<br/>ne podcjenjuj Gospodnjeg odgajanja<br/>niti kloni kad te On kori;


text:
Osim toga, imali smo tjelesne očeve za odgojitelje i poštivali ih; nećemo li se mnogo više Ocu duhova podređivati te živjeti?


text:
Jer oni su nas za nešto malo dana odgajali kako im se činilo, a On - nama na boljitak, da budemo dionici njegove svetosti.


text:
Doduše, nijedno se odgajanje za sada ne čini da je na radost, nego na žalost, ali onima koji su njime uvježbani poslije donosi mironosni plod pravednosti.


text:
Težiti miru i posvećenju<br/>Težite miru sa svima i posvećenju bez kojega nitko neće vidjeti Gospodina.


text:
Pripazite da tko ne ostane bez milosti Božje, da kakav gorki korijen ne iznikne te donese nemir i zarazi mnoge;


text:
Jer znate kako je poslije, kad je htio baštiniti taj blagoslov, bio odbačen, jer nije našao mogućnosti promjene, premda ju je sa suzama tražio.


text:
ni ječanju trublje i buci riječi - tako da oni što su slušali zaiskaše da im se riječ više ne kazuje,


text:
Ali vi ste pristupili gori Sionu i gradu Boga živoga, Jeruzalemu nebeskome i nebrojenim tisućama anđela, svečanu skupu


text:
Pazite da ne odbijete Onoga koji vam govori. Jer ako nisu umaknuli oni koji odbiše onoga koji je na zemlji davao upute, kako li ćemo tek mi ako se okrenemo od Onoga koji ih daje s nebesa!


text:
Njegov glas tada uzdrma zemlju, a sada daje obećanje govoreći: »Još ću jednom ja potresti ne samo zemlju nego i nebo.«


text:
Budući da primamo neuzdrmljivo kraljevstvo, iskažimo zahvalnost po kojoj Bogu služimo kako je Njemu ugodno, s bogobojaznošću i strahopoštovanjem.


text:
Ne živite kao srebroljupci, budite zadovoljni onim što imate, jer On je rekao: »Nipošto te neću ostaviti, nipošto te neću napustiti!«


text:
Mi stoga možemo s pouzdanjem reći:<br/>»Gospodin je moj pomoćnik<br/>i neću se bojati;<br/>što mi može učiniti čovjek?«


text:
Sjećajte se svojih predstojnika koji su vam navješćivali riječ Božju; promatrajući ishod njihova življenja, nasljedujte njihovu vjeru.


text:
Ne povodite se za različnim i tuđim naucima. Doista, bolje je utvrđivati srce milošću, a ne jelima koja nisu koristila onima što su po njima živjeli.


text:
jer se tijela onih životinja, čiju krv velesvećenik unosi za grijeh u Svetinju, spaljuju izvan tabora.


text:
Po njemu dakle stalno prinosimo Bogu žrtvu zahvalnicu, to jest plod usana što ispovijedaju ime njegovo.


text:
Budite poslušni svojim predstojnicima i podložni, jer oni bdiju nad vašim dušama kao oni koji će polagati račun; kako bi oni to činili s radošću, a ne uzdišući, jer vam to ne bi bilo korisno.


text:
Završni zaziv<br/>A Bog mira,<br/>koji krvlju vječnoga Saveza<br/>izvede od mrtvih<br/>velikoga Pastira ovaca,<br/>Gospodina našega Isusa,


text:
osposobio vas svakim dobrom<br/>da činite volju njegovu -<br/>čineći u nama<br/>što je ugodno pred Njim<br/>po Isusu Kristu,<br/>komu slava u vijeke vjekova.<br/>Amen.


text:
Pozdrav i blagoslov<br/>Molim vas pak, braćo, da podnesete ovu riječ ohrabrenja: ta i ukratko vam je napisah.


text:
Naslov i pozdrav<br/>Jakov, sluga Boga i Gospodina Isusa Krista, dvanaesterim plemenima koja su u Raseljeništvu, pozdrav!


text:
A postojanost neka djelom bude savršena, kako biste vi mogli biti savršeni i potpuni, bez ikakva nedostatka.


text:
Nedostaje li pak kojemu od vas mudrosti, neka ište od Boga, Onoga koji svima daje darežljivo i besprigovorno, i dat će mu se;


text:
ali neka ište u vjeri, bez ikakva kolebanja, jer je kolebljivac nalik morskom valovlju što ga vjetar uzburka i kovitla.


text:
granu sunce te užeže i travu osuši, i cvijet njezin uvenu, a krasota njezina lica propade. Tako će i bogataš usahnuti u svojim pothvatima.


text:
Blažen je čovjek koji podnosi kušnju jer će, pošto bude prokušan, primiti vijenac života što ga On obeća onima koji ga ljube.


text:
Neka nitko, kad se nađe u napasti, ne kaže: »Bog me napastuje«, jer Bog ne može biti napastovan na zlo, i On nikoga ne napastuje,


text:
Svaki je dobar dar i svaki savršen poklon odozgor, od Oca svjetlila, u kome nema promjene ni zasjenjenja od mijene.


text:
Izvršitelji riječi, a ne samo slušatelji<br/>Znajte, braćo moja ljubljena: neka svatko bude brz da posluša, spor da odgovori, spor na srdžbu;


text:
Zato odložite svaku prljavštinu i prekomjernu zloću; s krotkošću primite usađenu riječ koja može spasiti vaše duše.


text:
Jer ako je tko slušatelj riječi, a ne izvršitelj, on je nalik čovjeku koji promatra svoje rođeno lice u zrcalu:


text:
A tko se udubi u savršeni zakon slobode i u njemu ostane, a ne postane zaboravni slušatelj nego izvršitelj djela, bit će blažen u onome što vrši.


text:
Smatra li tko da je neki štovatelj, a ne zauzdava svoj jezik, nego zavarava svoje srce, njegovo je štovanje isprazno.


text:
Čisto je i neokaljano štovanje pred Bogom i Ocem ovo: zauzimati se za sirote i udovice u njihovoj nevolji, čuvati se neoskvrnutim od ovoga svijeta.


text:
Vjernički živjeti bez pristranosti<br/>Braćo moja, nemojte pristrano imati vjere u Gospodina našega Isusa Krista slavnoga!


text:
Jer ako na vaš sastanak dođe čovjek sa zlatnim prstenjem, u sjajnoj odjeći, a dođe i siromah u odjeći otrcanoj,


text:
pa pogledate na onoga što nosi sjajnu odjeću te reknete: »Ti lijepo ovdje sjedni!« a siromahu reknete: »Ti stani ondje«, ili »Sjedni podno mojega podnožja«,


text:
Čujte, braćo moja ljubljena, ne izabra li Bog siromahe u ovome svijetu da budu bogataši u vjeri i baštinici kraljevstva što ga obeća onima koji ga ljube?


text:
Ako ipak izvršujete kraljevski zakon po Pismu: »Ljubi bližnjega svojega kao sebe samoga«, dobro činite;


text:
Jer Onaj koji reče: »Ne čini preljuba!«, reče i: »Ne ubij!« Ako pak ne učiniš preljuba, a ubiješ, postao si kršitelj Zakona.


text:
Vjera i djela<br/>Kakve li koristi, braćo moja, ako tko rekne da ima vjeru, a nema djela? Može li ga ta vjera spasiti?


text:
pa im tko od vas rekne: »Idite u miru, ugrijte se i nasitite«, a ne dadnete im što treba za tijelo, kakve li koristi?


text:
Ali će netko reći: »Ti imaš vjeru, ja imam djela.« Pokaži mi svoju vjeru bez djela, a ja ću tebi pokazati vjeru svojim djelima.


text:
I ispuni se Pismo koje govori: »Povjerova Abraham Bogu i uračuna mu se u pravednost«, i bi nazvan »Božjim prijateljem«.


text:
Nije li slično i Rahaba, bludnica, bila djelima opravdana kad primi glasnike i drugim ih putem izvede?


text:
Jezik - blagoslov i prokletstvo<br/>Neka vas ne bude mnogo učitelja, braćo moja, znajući da će nas stroži sud zapasti.


text:
Jer svi u mnogočem griješimo, ali tko riječju ne griješi, čovjek je savršen, koji može i cijelo tijelo zauzdati.


text:
Evo, i lađe: premda su tako velike i silni ih vjetri gone, njima se upravlja sićušnim kormilom kamo god se usmjeri pokret onoga koji drži smjer.


text:
I jezik je vatra; smješten među našim udovima jezik je svijet nepravde. On kalja cijelo tijelo i, potpaljen od pakla, zapaljuje kotač života.


text:
Doista, sav rod zvjeradi i ptica, gmazova i morskih stvorova dade se ukrotiti, i ukrotila ih je ljudska ćud,


text:
Njime blagoslivljamo Gospodina i Oca - i njime proklinjemo ljude koji su stvoreni po obličju Božjemu.


text:
Može li, braćo moja, smokva uroditi maslinama, ili trs smokvama? Ni slan izvor ne može dati slatke vode.


text:
Mudrost odozgor i ovozemna mudrost<br/>Tko je među vama mudar i pun znanja? Neka dobrim življenjem pokaže svoja djela u mudroj blagosti.


text:
Mudrost pak odozgor ponajprije je čista, zatim mironosna, blaga, voljna, prepuna milosrđa i dobrih plodova, nepokolebljiva, neprijetvorna.


text:
Podložiti se Bogu<br/>Odakle ratovi i odakle sukobi među vama? Nisu li odavde: od vaših pohota što vojuju u vašim udovima?


text:
Žudite, a nemate; ubijate i hlepite, a ne možete steći; borite se i ratujete. Nemate zato što ne ištete.


text:
Preljubnice! Ne znate li da je prijateljstvo sa svijetom neprijateljstvo prema Bogu? Tko god dakle hoće biti prijatelj svijetu, Božji neprijatelj postaje.


text:
Približite se Bogu, i On će se približiti vama. Očistite ruke, grješnici, i posvetite srca, vi koji dvoumite!


text:
Ne klevećite jedni druge, braćo! Tko kleveće brata ili sudi svojega brata, kleveće Zakon i Zakon sudi; ako pak sudiš Zakon, nisi izvršitelj Zakona, nego sudac.


text:
Ako Gospodin htjedne<br/>Hajde sada, vi što govorite: »Danas ćemo ili sutra poći u taj i taj grad, i provesti ondje godinu, trgovati i stjecati«,


text:
Zaplačite i zakukajte, bogataši!<br/>Hajde sada, bogataši! Zaplačite i zakukajte zbog bijeda koje će vas snaći!


text:
vaše je zlato i srebro zarđalo i rđa će njihova biti svjedočanstvo protiv vas te će kao oganj proždrijeti vaša tijela. Zgrnuste blago u posljednje dane!


text:
Gle, plaća radnika što su vaše njive pokosili - koju im uskratiste - viče, i vapaji žetelaca došli su do ušiju Gospodina nad Vojskama.


text:
Strpljivost do dolaska Gospodnjeg<br/>Strpite se dakle, braćo, do dolaska Gospodnjega. Gle, poljodjelac očekuje dragocjeni zemljin urod; strpljiv je s njime dok ne primi ranu i kasnu kišu.


text:
Gle, blaženima nazivamo one koji su ustrajali. Za Jobovu ste ustrajnost čuli, i vidjeli ste konačnicu - koja je od Gospodina; jer je Gospodin pun samilosti i milosrdan.


text:
A prije svega, braćo moja, ne zaklinjite se ni nebom ni zemljom ni ikojom drugom zakletvom; nego neka je vaše »da« da i »ne« ne, da ne padnete pod osudu.


text:
Boluje li tko među vama? Neka dozove crkvene starješine te neka se pomole nad njim pomazavši ga uljem u ime Gospodnje


text:
pa će molitva vjere spasiti klonuloga i Gospodin će ga podići; i ako je grijehe bio počinio, bit će mu oprošteno.


text:
Ispovijedajte dakle jedni drugima grijehe i molite jedan za drugoga kako biste ozdravili. Mnogo može djelotvorna molitva pravednika.


text:
Ilija bijaše čovjek kao i mi; usrdno se pomoli da ne bude kiše, i kiše ne bje na zemlji tri godine i šest mjeseci.


text:
neka zna: onaj koji vrati grješnika s njegova zabludna puta spasit će njegovu dušu od smrti i pokriti mnoštvo grijeha.


text:
Naslov i pozdrav<br/>Petar, apostol Isusa Krista - doseljenicima Raseljeništva diljem Ponta, Galacije, Kapadocije, Azije i Bitinije, izabranima


text:
po predznanju Boga Oca, posvećenjem Duha - za poslušnost i poškropljenje krvlju Isusa Krista. Milost vam se i mir umnožili!


text:
Zahvala Bogu za nadu i spasenje<br/>Blagoslovljen Bog<br/>i Otac Gospodina našega Isusa Krista,<br/>koji nas po svojemu velikom milosrđu<br/>nanovo rodi za živu nadu<br/>uskrsnućem Isusa Krista od mrtvih,


text:
koji ste u sili Božjoj,<br/>po vjeri,<br/>čuvani za spasenje,<br/>pripravno da se otkrije<br/>u vrijeme posljednje.


text:
Zbog toga usklikujte, premda vam je sada nakratko, bude li trebalo, žalostiti se u različnim kušnjama,


text:
da bi se prokušanost vaše vjere - skupocjenija od zlata propadljiva, iako ognjem kušana - pokazala na hvalu, slavu i čast pri otkrivenju Isusa Krista,


text:
koga ljubite iako ga ne vidjeste, u koga vjerujete premda ga još ne gledate, i klikćete neizrecivom i proslavljenom radošću


text:
ispitujući na koje ili kakvo je vrijeme upućivao Duh Kristov u njima, koji je unaprijed svjedočio o Kristovim patnjama i slavama što su poslije njih imale doći.


text:
Njima je bilo otkriveno da ne sebi, nego vama posluživahu ono što vam sada, u Duhu Svetom poslanom s neba, objaviše vaši navjestitelji, u što i anđeli žude zaviriti.


text:
Budite sveti<br/>Zato opašite bokove pameti svoje, budite trijezni i savršeno se pouzdajte u milost koja vam se donosi otkrivenjem Isusa Krista.


text:
Ta ako Ocem nazivate njega koji nepristrano sudi svakomu po djelima, proživite u bogobojaznosti vrijeme svojega boravka ovdje,


text:
znajući da niste nečim raspadljivim, srebrom ili zlatom, otkupljeni od svojeg isprazna načina življenja, predanog vam od otaca,


text:
koji ste, po njemu, vjernici u Boga koji ga uskrisi od mrtvih te mu slavu dade - da vaša vjera i nada bude u Bogu.


text:
Bratoljublje<br/>Pošto ste poslušnošću istini očistili duše svoje za neprijetvorno bratoljublje, žarko uzljubite jedni druge čistim srcem,


text:
jer ste nanovo rođeni ne iz sjemena raspadljiva, nego neraspadljiva: riječju Božjom - koja živi i ostaje.


text:
Jer,<br/>»Svako je tijelo kao trava,<br/>i sva slava njegova kao cvijet poljski.<br/>Osuši se trava, uvenu cvijet,


text:
'Kamen živi' i 'živo kamenje'<br/>Odložite dakle svaku zloću i svaku prijevaru i prijetvornosti i zavisti i sva klevetanja;


text:
te se sami kao živo kamenje ugrađujte u duhovnu kuću za sveto svećenstvo, da prinosite duhovne žrtve ugodne Bogu, po Isusu Kristu.


text:
Jer, u Pismu stoji:<br/>»Evo, postavljam na Sionu<br/>kamen ugaoni,<br/>izabran, dragocjen;<br/>i tko u njega vjeruje,<br/>zasigurno se neće postidjeti.«


text:
Vama dakle koji vjerujete - čast, a onima koji ne vjeruju - »kamen koji odbaciše graditelji, taj postade glavnim ugaonim kamenom


text:
i kamenom spoticanja, i stijenom sablazni«; o njega se oni spotiču, neposlušni Riječi, za što su i određeni.


text:
A vi ste rod izabrani, kraljevsko svećenstvo, sveti puk, narod zadobiven - da razglasite silna djela Onoga koji vas pozva iz tame u čudesno svoje svjetlo;


text:
Življenje među poganima<br/>Ljubljeni, molim vas da se kao pridošlice i doseljenici klonite tjelesnih požuda, koje vojuju protiv duše.


text:
Neka vaše življenje među poganima bude dobro da bi, u onome u čemu vas kleveću kao zločince, promatrajući vaša dobra djela proslavili Boga u dan pohođenja.


text:
ili upraviteljima kao onima koji su od njega poslani da kažnjavaju zločince, a pohvale dobročinitelje.


text:
Kao slobodni ljudi - ali ne kao oni koji slobodu drže tek kao prekrivku zloće, nego kao sluge Božje -


text:
Krist pretrpje za vas<br/>Sluge, budite podložni svojim gospodarima sa svim poštovanjem, ne samo onima dobrima i blagima nego i onima iskvarenima.


text:
Jer kakva li slava ako za svoje griješenje podnosite udaranja? No ako dobro čineći trpite pa podnosite, to je milost pred Bogom.


text:
Na to ste, doista, pozvani, jer i Krist pretrpje za vas ostavivši vam trag da slijedite njegovim stopama.


text:
on obasut pogrdama<br/>nije pogrdom uzvraćao,<br/>trpeći, nije prijetio,<br/>nego je to prepuštao Sucu pravednomu.


text:
On koji grijehe naše<br/>ponese u svome tijelu na drvo<br/>da bismo mi, umrijevši grijesima,<br/>pravednosti zaživjeli;<br/>on čijom ste modricom izliječeni.


text:
Žene i muževi<br/>Tako i vi, žene, budite podložne svojim muževima; čak ako su i neki neposlušni Riječi da budu pridobiveni bez riječi življenjem svojih žena


text:
Jer tako su nekoć sebe ukrašavale i svete žene koje su se uzdale u Boga i bile podložne svojim muževima,


text:
poput Sare, koja se pokorila Abrahamu nazivajući ga svojim gospodarom. Njezina postajete djeca ako činite dobro i ne bojite se nikakva zastrašivanja.


text:
Isto tako, vi, muževi, žìvite obzirno sa svojim ženama kao s krhkijom čeljadi, iskazujući im poštovanje i kao subaštinicama milosti života, da vaše molitve ne budu zapriječene.


text:
Budite puni bratske ljubavi<br/>Napokon, svi budite jednodušni, suosjećajni, puni bratske ljubavi, milosrdni, ponizni.


text:
Ne uzvraćajte zlo za zlo, ni pogrdu za pogrdu; naprotiv pak: blagoslivljajte, jer ste na to i pozvani da blagoslov baštinite.


text:
»Jer tko hoće ljubiti život<br/>i vidjeti dane sretne,<br/>neka jezik svoj sustegne oda zla,<br/>i neka mu usne ne kazuju prijevare;


text:
Jer su oči Gospodnje nad pravednicima,<br/>i uši njegove kod molitava njihovih.<br/>A lice je Gospodnje<br/>suprot onima koji čine zlo.«


text:
Nego, da vam je i trpjeti zbog pravednosti, blaženi ste! »Ne strahujte zbog njihova zastrašivanja i ne plašite se.«


text:
Naprotiv - Gospodina Krista svetim držite u svojim srcima, pripravni uvijek na odgovor svakomu koji od vas zatraži razlog nade koja je u vama,


text:
ali s blagošću i poštovanjem, imajući dobru savjest, tako da oni koji izruguju vaše dobro življenje u Kristu budu postiđeni u onome u čemu vas kleveću.


text:
Kristov primjer<br/>Jer i Krist jednom<br/>radi grijeha pretrpje,<br/>pravednik za nepravednike,<br/>da vas privede k Bogu;<br/>ubijen doduše u tijelu,<br/>ali oživljen u duhu.


text:
koji nekoć bijahu nepokorni,<br/>dok ih Božja strpljivost iščekivaše<br/>u danima Noe,<br/>kad se gradila korablja<br/>u kojoj se nekolicina,<br/>to jest osam duša,<br/>spasi vodom.


text:
Njezin preslik, krštenje<br/>- ne uklanjanje tjelesne nečistote,<br/>nego zaziv za dobru savjest<br/>upravljen Bogu -<br/>spasava sada i vas<br/>uskrsnućem Isusa Krista


text:
koji, otišavši na nebo,<br/>zdesna je Bogu,<br/>pošto mu bjehu podloženi<br/>anđeli i vlasti i sile.


text:
Proživjeti po volji Božjoj<br/>Pošto je dakle Krist pretrpio u tijelu, i vi se naoružajte istom mišlju, jer tko je pretrpio u tijelu, prekinuo je s grijehom,


text:
Ta dosta je što ste u prošlome vremenu izvršavali volju pogana, vrludajući u razvratnostima, požudama, pijančevanjima, pijankama, opijanjima te u nedopuštenu idolopoklonstvu.


text:
Doista, poradi toga Evanđelje je naviješteno i mrtvima kako bi, doduše, bili osuđeni po ljudsku, u tijelu - a živjeli po Bogu, u duhu.


text:
Poslužujte jedni druge, svatko prema daru što ga je primio, kao dobri upravitelji raznolike milosti Božje.


text:
Govori li tko, neka to bude kao da je riječima Božjim; poslužuje li tko, neka to bude kao snagom koju pribavlja Bog, kako bi se Bog proslavio u svemu, po Isusu Kristu, komu je slava i vlast u vijeke vjekova. Amen.


text:
Trpjeti kao kršćanin<br/>Ljubljeni, požaru koji se razbuktava među vama da vas iskuša ne čudite se kao čemu neobičnom što vam se događa,


text:
nego se radujte kao da ste sudionici Kristovih patnji, kako biste radosno klicali pri otkrivenju njegove slave.


text:
Samo da nitko od vas ne trpi kao ubojica, ili kradljivac, ili zločinac, ili kao onaj koji se miješa u tuđe poslove.


text:
Jer vrijeme je da započne sud od doma Božjega; no ako li će najprije od vas, kakav će tek biti svršetak onih koji su neposlušni Božjem Evanđelju?


text:
Starješine i mladići<br/>Starješine dakle među vama opominjem, ja koji sam sustarješina i svjedok Kristovih patnji, ali i sudionik slave koja se ima otkriti:


text:
napasite stado Božje koje je među vama, nadgledajte ga - ne prisilno, nego dragovoljno, kao Bog što bi; ne poradi nečasna dobitka, nego oduševljeno.


text:
Tako i vi, mlađi, podređujte se starješinama. Svi se pak jedni prema drugima zaodjenite poniznošću, jer »Bog se oholima suproti, a poniznima daje milost.«


text:
Budite trijezni i bdijte!<br/>Ponizite se dakle pod moćnom rukom Božjom, da vas On uzvisi u svoje vrijeme.


text:
A Bog svake milosti, koji vas pozva na vječnu svoju slavu u Kristu Isusu, On će vas, pošto nešto malo pretrpite, usavršiti, okrijepiti, ojačati, utvrditi.


text:
Pozdravi i blagoslov<br/>Po Silvanu, kako smatram vjernom vam bratu, ukratko pišem, ohrabrujući vas i svjedočeći da je ovo istinita milost Božja. U njoj se održite!


text:
Naslov i pozdrav<br/>Šimun Petar, sluga i apostol Isusa Krista, onima kojih dopade ista dragocjena vjera kao i nas - pravednošću Boga našega i Spasitelja Isusa Krista.


text:
Podarena obećanja<br/>Njegova nam je božanska moć podarila sve za život i pobožnost, po spoznaji Onoga koji nas pozva svojom slavom i krepošću.


text:
Time su nam podarena dragocjena i najveća obećanja, kako biste i vi po njima postali zajedničari božanske naravi, izbjegavši pokvarenosti koja je u svijetu zbog požude.


text:
Doista, ako to u sebi imate i umnaža se, ne čini vas ni besposlenim ni neplodnim za spoznanje Gospodina našega Isusa Krista.


text:
Zato, braćo, to više uznastojte učvrstiti svoj poziv i izbor, jer čineći tako zasigurno se nikada nećete spotaknuti!


text:
Doista, tako će vam obilato biti pripremljen ulazak u vječno kraljevstvo Gospodina našega i Spasitelja Isusa Krista.


text:
Podsjećanje na proročku riječ<br/>Zato mi je uvijek na to vas podsjećati, premda to znate i utvrđeni ste u istini u kojoj jeste.


text:
Doista, nismo vam obznanili moć i dolazak Gospodina našega Isusa Krista slijedeći izmudrene priče, nego bijasmo očevici njegove veličanstvenosti.


text:
Jer primi od Boga Oca čast i slavu, kad mu od uzvišene Slave bi donesen ovakav glas: »Ovo je Sin moj, Ljubljeni moj, meni je omilio.«


text:
Time još čvršće primamo proročku riječ, i vi dobro činite što joj se priklanjate kao k svjetiljci koja svijetli na mračnome mjestu, dok Dan ne osvane i Zornica ne zasja u vašim srcima,


text:
ta nikada proroštvo nE bi ljudskom voljom doneseno, nego su ljudi govorili od Boga, Duhom Svetim poneseni.


text:
Lažni učitelji<br/>A bilo je i lažnih proroka u narodu, kao što će i među vama biti lažnih učitelja, koji će potajice uvoditi pogubna krivovjerja te, zanijekavši Gospodara koji ih otkupi, navlače na sebe brzu propast.


text:
I u pohlepi će vas iskorištavati izmišljenim dokazivanjima. Odavno već njihova osuda ne miruje i propast njihova ne drijema.


text:
Jer ako Bog ne poštedje anđela koji sagriješiše, nego ih, strovalivši u Podzemlje, predade okovima mraka čuvajući ih za sud;


text:
i ako ne poštedje stari svijet - nego sačuva Nou, osmoga, vjesnika pravednosti - sručivši potop na bezbožni narod;


text:
i ako gradove Sodomu i Gomoru, pretvorivši ih u pepeo, osudi na propast te postavi za primjer budućim bezbožnicima;


text:
- jer taj pravednik, boraveći među njima, gledanjem i slušanjem bezbožnih djela iz dana u dan, iznurivaše svoju pravednu dušu -


text:
znade onda Gospodin pobožne iz napasti izbaviti, a nepravednike sačuvati za Dan sudnji - da se kazne;


text:
osobito pak one koji se u prljavoj požudi povode za tijelom i preziru Gospodstvo. Drznici, samovoljnici, i ne zadrhte pogrđujući Slave,


text:
A ovi kao nerazumne životinje, nagonom vođene, rođene za lov i uništenje, pogrđuju ono što ne razumiju, pa će tom propašću i oni biti upropašteni;


text:
pretrpjet će nepravdu - plaću za nepravdu. Raskalašenost usred bijela dana smatraju užitkom; ljage su i sramotnici, odaju se raskalašenosti u svojim zavaravanjima dok se s vama goste.


text:
Oči su im prepune preljubništva i nezasitne grijeha, mame nepostojane duše; srce im je izvježbano u pohlepi. Prokleta djeca!


text:
Ostavivši ravan put zalutaše, proslijedivši putem Balaama, sina Bosorova, komu omilje plaća nepravednosti,


text:
ali primi ukor za svoj prijestupak: nijemo podjarmljeno živinče, prozborivši ljudskim glasom, oprije se prorokovoj nerazboritosti.


text:
Jer zboreći bahate ispraznosti, tjelesnim požudama, razvratnostima mame one koji tek što izbjegoše od onih koji žive u zabludi,


text:
Ako doista izbjegoše prljavštine svijeta spoznanjem Gospodina našega i Spasitelja Isusa Krista, pa opet njima zapleteni budu nadvladani, ovo im je posljednje postalo gore od prijašnjega.


text:
Jer bilo bi im bolje da nisu ni spoznali puta pravednosti nego što se, pošto ga spoznadoše, odvratiše od svete zapovijedi koja im je predana.


text:
Dogodilo im se prema istinitoj izreci: »Pas se vraća na svoju bljuvotinu i okupana svinja valjanju u kaljuži.«


text:
Dolazak Gospodnji<br/>Ovo vam već, ljubljeni, drugu poslanicu pišem. U objema vam budim pamćenje na vaš zdrav razbor,


text:
da se sjetite riječi što su ih prorekli sveti proroci te - po vašim apostolima - zapovijedi Gospodnje i Spasiteljeve.


text:
Ovo ponajprije znajte: u posljednjim će danima doći podrugljivci, da se podruguju. Povodit će se za svojim požudama,


text:
govoreći: »Gdje je ono obećanje njegova dolaska? Jer otkako Oci pomriješe, sve ostaje kao od početka stvorenja.«


text:
Oni, doista, neće hotimice da znaju kako nebesa bijahu odavna te da se zemlja ustalila iz vode i po vodi, riječju Božjom,


text:
Sadašnja su pak nebesa i zemlja tom istom riječju pohranjena za oganj i čuvaju se za Dan suda i propasti bezbožnika.


text:
Ali za jedno nemojte da ne znate, ljubljeni: jedan je dan kod Gospodina kao tisuću godina, i tisuću godina kao jedan dan.


text:
Ne kasni Gospodin s obećanjem, kao što neki smatraju da je okasnio; nego je prema vama strpljiv, ne želeći da tko propadne, nego da svi stignu k obraćenju.


text:
A doći će Dan Gospodnji kao kradljivac, u koji će nebesa uz lomljavu nestati, počela se užarena skršiti, a zemlja i sva djela na njoj bit će očiti.


text:
očekujući i požurujući dolazak Dana Božjega, kad će se nebesa, zapaljena, skršiti i počela, užarena, rastaliti?


text:
Zato, ljubljeni, dok na to sve čekate, uznastojte da se pred Njim nađete bez ljage ili mane, u miru.


text:
A strpljivost Gospodina našega smatrajte spasenjem, kao što vam je i ljubljeni naš brat Pavao, po danoj mu mudrosti, napisao


text:
- kao i u svim poslanicama gdje o tome govori. U njima ima i ponečega teškorazumljiva, čega smisao nepodučeni i nepostojani izvrću, kao i ostala Pisma - na svoju vlastitu propast.


text:
Vi dakle, ljubljeni, unaprijed to znajući, čuvajte se da vas zablude nećudorednika ne zavedu pa da ispadnete iz svog uporišta,


text:
nego rastite u milosti i spoznaji Gospodina našega i Spasitelja Isusa Krista. Njemu slava i sada i do u dan vječnosti! Amen.


text:
Riječ života<br/>Što bijaše od početka, što smo čuli, što svojim očima vidjeli, u što se zagledali i što naše ruke opipaše o Riječi života -


text:
a život se očitova, i vidjeli smo, i svjedočimo, i navješćujemo vam život vječni koji bijaše kod Oca i nama se očitova -


text:
što smo vidjeli i čuli, navješćujemo i vama, da i vi imate zajedništvo s nama; a naše je zajedništvo s Ocem i sa Sinom njegovim Isusom Kristom.


text:
Bog je svjetlo<br/>A ovo je navještaj koji smo čuli od njega i navješćujemo vama: Bog je svjetlo i u Njemu nema nikakve tame.


text:
Ali ako hodimo u svjetlosti, kao što je On u svjetlosti, imamo zajedništvo jedni s drugima i krv Isusa, Sina njegova, čisti nas od svakoga grijeha.


text:
Priznajemo li svoje grijehe, vjeran je On i pravedan da nam oprosti grijehe i očisti nas od svake nepravde.


text:
Isus Krist - žrtva pomirnica<br/>Dječice moja, ovo vam pišem da ne griješite. No ako tko zgriješi, imamo zagovornika kod Oca: Isusa Krista, Pravednika.


text:
Ljubljeni, ne pišem vam novu zapovijed, nego staru zapovijed koju imadoste od početka. Ta je stara zapovijed riječ koju ste čuli.


text:
Opet, novu vam zapovijed pišem - koja se obistinjuje u njemu i u vama - jer tama prolazi, a istinsko svjetlo već svijetli.


text:
Ali tko mrzi svojega brata, u tami je, te u tami hodi i ne zna kamo ide, jer mu je tama oči zaslijepila.


text:
Pišem vam, oci, jer ste upoznali Onoga koji je od početka. Pišem vam, mladići, jer ste pobijedili Zloga.


text:
Napisah vama, djeco, jer ste upoznali Oca. Napisah vama, oci, jer ste upoznali Onoga koji je od početka. Napisah vama, mladići, jer ste jaki i riječ Božja ostaje u vama, i pobijedili ste Zloga.


text:
Jer sve što je u svijetu - požuda pÜti, i požuda očiju i uobraženost zbog imetka - nije od Oca, nego od svijeta.


text:
Antikristi<br/>Djeco, posljednji je čas, i kao što ste čuli: Antikrist dolazi, i sad su se već pojavili mnogi antikristi. Odatle znamo da je posljednji čas.


text:
Od nas izađoše, ali od nas ne bijahu, jer da bijahu od nas, s nama bi bili ostali, nego - neka bjelodano bude da svi oni nisu od nas.


text:
Ne pisah vam što ne znate istinu, nego što je znate; kao uostalom i to da nijedna laž nije od istine.


text:
Vi - ono što ste čuli od početka, neka u vama ostane! Ako u vama ostane ono što ste čuli od početka, i vi ćete ostati u Sinu i Ocu.


text:
A vi - pomazanje koje primiste od njega u vama ostaje. I ne trebate da vas itko poučava, nego vas njegovo pomazanje poučava o svemu - a istinito je i laž nije - te kao što vas je ono poučilo, ostanite u njemu.


text:
Božja djeca<br/>I sada, dječice, ostanite u njemu da, kada se on pojavi, pouzdanje imadnemo te se ne postidimo pred njim o njegovu dolasku.


text:
Vidite koliku nam je ljubav dao Otac, da se djeca Božja zovemo, i jesmo. Svijet nas stoga ne poznaje jer njega ne upozna.


text:
Ljubljeni, sad smo Božja djeca, i još se ne očitova što ćemo biti. Znamo da ćemo, kad se on očituje, biti njemu slični, jer ćemo ga vidjeti kao što jest.


text:
Tko čini grijeh, od đavla je; jer đavao griješi od početka. Zato se Sin Božji pojavio da razori djela đavolska.


text:
Tko god je rođen od Boga, ne čini grijeha, jer sjeme njegovo u njemu ostaje i ne može griješiti, jer je od Boga rođen.


text:
Po ovome se očituju djeca Božja i djeca đavolska: tko god ne čini pravednost, nije od Boga, a ni onaj koji ne ljubi svojega brata.


text:
Ne kao Kajin, koji bijaše od Zloga i ubi svojega brata. A zašto ga ubi? Jer njegova djela bijahu zla, a bratovljeva pravedna.


text:
Tko god mrzi svojega brata, ubojica je, a znate da ni jedan ubojica nema vječnoga života, koji ostaje u njemu.


text:
Po tome smo spoznali ljubav što On za nas život svoj položi. I mi smo dužni živote položiti za braću.


text:
Tko posjeduje zemaljski imetak i vidi svojega brata u potrebi a zatvori pred njim svoje srce, kako da ljubav Božja ostane u njemu?


text:
A ovo je njegova zapovijed: da vjerujemo u ime Sina njegova Isusa Krista i ljubimo jedni druge kao što nam je dao zapovijed.


text:
Tko drži njegove zapovijedi, u Njemu ostaje i On u njemu. I po tome znamo da On ostaje u nama - po Duhu kojeg nam je dao.


text:
Duh Božji i duh Antikristov<br/>Ljubljeni, ne vjerujte svakome duhu, nego provjeravajte duhove jesu li od Boga, jer su mnogi lažni proroci izašli u svijet.


text:
Po ovome prepoznajete Duha Božjega: svaki duh koji ispovijeda da je Isus Krist u tijelu došao, od Boga je;


text:
a svaki duh koji ne ispovijeda toga Isusa nije od Boga. Takav je onda duh Antikristov, o kome ste čuli da dolazi i sad je već u svijetu.


text:
Vi ste pak od Boga, dječice, i pobijedili ste ih, jer veći je Onaj koji je u vama negoli onaj koji je u svijetu.


text:
Mi smo od Boga. Tko poznaje Boga, sluša nas, a tko nije od Boga, ne sluša nas. Po tome prepoznajemo duha istine i duha zablude.


text:
Bog je ljubav<br/>Ljubljeni, ljubimo jedni druge, jer ljubav je od Boga; i tko god ljubi, od Boga je rođen i poznaje Boga.


text:
U ovome se u nama očitovala ljubav Božja: Bog je Sina svojega jedinorođenoga poslao u svijet da živimo po njemu.


text:
U ovome je ljubav: ne da smo mi ljubili Boga, nego da je On ljubio nas i poslao svojega Sina kao žrtvu pomirnicu za naše grijehe.


text:
Boga nitko nikad nije gledao; ako ljubimo jedni druge, Bog u nama ostaje, i ljubav je njegova u nama savršena.


text:
I mi smo upoznali ljubav koju Bog ima spram nas i povjerovali joj. Bog je ljubav, i tko ostaje u ljubavi, ostaje u Bogu i Bog ostaje u njemu.


text:
U ovome se ljubav u nama usavršila, što možemo imati pouzdanje na Dan sudnji, jer kakav je On, takvi smo i mi u ovome svijetu.


text:
U ljubavi nema straha, nego savršena ljubav protjeruje strah; jer strah se tiče kazne i tko se boji, nije savršen u ljubavi.


text:
Ako tko rekne: »Ljubim Boga«, a mrzi svojega brata, lažac je; jer tko ne ljubi svojega brata kojega vidi, ne može ljubiti Boga koga ne vidi.


text:
Isus je Krist<br/>Tko god vjeruje: »Isus je Krist«, od Boga je rođen i tko god ljubi roditelja, ljubi i od njega rođenoga.


text:
Isus je Sin Božji<br/>Tko li je pobjednik svijeta<br/>ako ne onaj koji vjeruje:<br/>»Isus je Sin Božji«?


text:
To je onaj<br/>koji dođe vodom i krvlju,<br/>Isus Krist;<br/>ne samo u vodi nego -<br/>u vodi i krvi;<br/>a Duh je taj koji svjedoči,<br/>jer je Duh istina.


text:
Ako primamo svjedočanstvo ljudi, svjedočanstvo Božje je veće. Jer ovo je svjedočanstvo Božje: On je svjedočio za svojega Sina.


text:
Tko vjeruje u Sina Božjega, ima ovo svjedočanstvo u sebi; tko ne vjeruje Bogu, učinio ga je lašcem, jer nije vjerovao u svjedočanstvo kojim je Bog svjedočio za svojega Sina.


text:
Završetak<br/>Ovo napisah vama koji vjerujete u ime Sina Božjega kako biste znali da imate život vječni.


text:
I ako znamo da nas uslišuje što god od njega ištemo, znamo da već imamo ono što smo od njega iskali.


text:
Vidi li tko svojega brata da griješi grijehom koji nije na smrt, neka zaište i dat će mu život - onima koji čine grijeh što nije na smrt. Postoji i grijeh što je na smrt; za takva ne kažem da bi trebalo moliti.


text:
Znamo da svaki koji je rođen od Boga ne griješi, nego ga Rođeni od Boga čuva, i Zli ga se ne dotiče.


text:
Ali znamo da je Sin Božji došao i dao nam razbor kako bismo spoznali Istinitoga. I mi smo u Istinitome, u Sinu njegovu Isusu Kristu. On je istiniti Bog i Život vječni.


text:
Naslov i pozdrav<br/>Starješina, izabranoj Gospođi i njezinoj djeci, koju ja ljubim u istini - i ne samo ja nego i svi koji istinu poznaju -


text:
Neka s nama bude milost, milosrđe i mir od Boga Oca i od Isusa Krista Sina Očeva u istini i ljubavi!


text:
Jedni druge ljubiti<br/>Veoma se obradovah što sam među tvojom djecom našao one koji žive u istini, kao što primismo zapovijed od Oca.


text:
A sada te molim, Gospođo - ne kao da ti novu zapovijed pišem, nego onu koju smo imali od početka - da ljubimo jedni druge.


text:
A ovo je ljubav: da hodimo po njegovim zapovijedima. Ovo je zapovijed kao što ste čuli od početka - da u njoj hodite.


text:
Zavodnici<br/>Jer u svijet izađoše mnogi zavodnici koji ne ispovijedaju Isusa Krista koji dolazi u tijelu. To je zavodnik i Antikrist.


text:
Tko god požuri naprijed i ne ostane u Kristovu nauku, nema Boga; tko ostaje u nauku, taj ima i Oca i Sina.


text:
Završetak<br/>Premda bih vam mnogo imao pisati, ipak ne htjedoh na papiru i crnilom, već se nadam da ću se pojaviti kod vas te iz usta k ustima govoriti da vaša radost bude potpuna.


text:
Pohvala Gaju<br/>Ljubljeni, želim ti da si u svemu dobro i zdrav da budeš, kao što je dobro tvojoj duši.


text:
Prijekor Diotrefu<br/>Napisah nešto crkvi, ali Diotref, koji hoće biti prvi među njima, ne prima nas.


text:
Stoga, ako dođem, podsjetit ću ga na djela koja čini kad blebeće zle riječi o nama. I ni to mu nije dosta, nego sam ne prima braće, a priječi one koji bi to htjeli, i iz crkve ih izgoni.


text:
Svjedočanstvo o Demetriju<br/>Za Demetrija svjedoče svi, pa i sama istina. A i mi svjedočimo - ta znaš da je naše svjedočanstvo istinito.


text:
Naslov i pozdrav<br/>Juda, sluga Isusa Krista, a brat Jakovljev, onima u Bogu Ocu ljubljenima, te u Isusu Kristu sačuvanima - pozvanima:


text:
Povod<br/>Ljubljeni, premda vam svom revnošću nastojim pisati o našem zajedničkom spasenju, osjetih potrebu napisati vam da vas ohrabrim da se borite za vjeru koja je jednom zauvijek predana svetima.


text:
Jer se među vas ušuljaše neki ljudi koji su još odavna zapisani za ovaj sud, bezbožnici, koji milost Boga našega preokreću u razvratnost i niječu jedinoga Gospodara i Gospodina našega Isusa Krista.


text:
Starozavjetni primjeri<br/>Želim vas pak podsjetiti, premda sve to već znadete, da je Gospodin, izbavivši jednom narod iz zemlje egipatske, pogubio potom one koji ne povjerovaše.


text:
I anđele, koji ne sačuvaše svojega glavarstva nego ostaviše svoje obitavalište, sačuvao je za sud velikoga Dana u vječnim okovima, pod mrakom;


text:
kao što i Sodoma i Gomora i okolni gradovi, koji se kao i oni podadoše bludu i prionuše za drugom pÜti, stoje za primjer ispaštajući kaznu vječnoga ognja.


text:
Grijeh i propast krivih učitelja<br/>Ali isto tako i ti sanjari kaljaju tijelo, odbacuju Gospodstvo i pogrđuju Slave.


text:
A Mihael, arkanđeo, kad se sporeći s đavlom prepirao oko Mojsijeva tijela, ne usudi se protiv njega iznijeti pogrdan sud, nego reče: »Presudio ti Gospodin!«


text:
A ovi pogrđuju ono što ne poznaju, a ono što shvaćaju vođeni nagonom kao nerazumne životinje, u tom se upropašćuju.


text:
Jao njima! Jer putem Kajinovim pođoše i zabludi se Balaamovoj za plaću prepustiše i u pobuni Korahovoj propadoše.


text:
Ti su podvodne hridine na vašim agapama, bez poštovanja se s vama gosteći i sebe napasajući; bezvodni oblaci vjetrima raznošeni, kasnojesenska stabla, besplodna, iskorijenjena - dvaput mrtva;


text:
bijesni morski vali što ispjenjuju svoje sramote, zvijezde lutalice za koje se zauvijek čuva najdublji mrak.


text:
A o njima je prorekao i Henok, sedmi od Adama, govoreći: »Gle, dođe Gospodin sa svojim svetim desettisućama,


text:
da izvrši sud nad svima i pokara svakoga za sva njihova bezbožna djela koja bezbožno počiniše i za sve teške riječi što ih bezbožni grješnici protiv Njega izgovoriše.«


text:
To su mrmljavci, nezadovoljnici koji se povode za svojim požudama i usta im bahato govore ulagujući se u lice poradi koristoljublja.


text:
Očuvajte se u Božjoj ljubavi!<br/>A vi, ljubljeni, sjetite se riječi što su ih prorekli apostoli Gospodina našega Isusa Krista,


text:
koji vam govorahu: »U posljednje će vrijeme biti podrugljivaca koji će se povoditi za svojim bezbožnim požudama.«


text:
druge spašavajte otimajući ih iz ognja, a ostalima budite milosrdni, sa strahom, mrzeći čak i haljinu tijelom okaljanu.


text:
Hvalospjev Bogu<br/>Onomu pak koji vas može sačuvati da se ne spotaknete i postaviti vas neporočne pred svoju Slavu, u veselju -


text:
jedinomu Bogu, Spasitelju našemu, po Isusu Kristu, Gospodinu našemu: slava, veličanstvo, vlast i moć prije svih vjekova, sada i u sve vjekove! Amen.


text:
Proslov<br/>Otkrivenje Isusa Krista, koje mu dade Bog da pokaže svojim slugama ono što se ima naskoro dogoditi. I on to naznači po svojemu anđelu poslavši ga sluzi svojemu Ivanu,


text:
Blažen je onaj tko čita i oni koji slušaju riječi ovoga proroštva i drže što je u njemu napisano, jer vrijeme je blizu!


text:
Pozdrav<br/>Ivan sedmerim crkvama koje su u Aziji: Milost vam i mir od Onoga koji je »Ja jesam i bijah i dolazim«, i od sedam duhova što su pred njegovim prijestoljem,


text:
i od Isusa Krista, koji je Svjedok vjerni, Prvorođenac od mrtvih i Vladar zemaljskih kraljeva. Njemu, koji nas ljubi i odriješi od grijeha naših svojom krvlju,


text:
i učini nas kraljevstvom, svećenicima Bogu i Ocu svojemu; Njemu slava i vlast u vijeke vjekova! Amen.


text:
Gle, dolazi s oblacima i gledat će ga svako oko; i oni koji su ga proboli, i zaplakat će nad njim sva plemena zemaljska. Da! Amen.


text:
Viđenje na Patmosu<br/>Ja, Ivan - vaš brat i suzajedničar u nevolji i kraljevstvu i ustrajnosti, u Isusu - nađoh se na otoku koji se zove Patmos, zbog riječi Božje i svjedočanstva Isusova.


text:
koji je govorio: »Što vidiš, napiši u knjigu i pošalji sedmerim crkvama: u Efez, u Smirnu, u Pergam, u Tijatiru, u Sard, u Filadelfiju te u Laodiceju!«


text:
Okrenuh se potom da vidim glas koji sa mnom govoraše pa, okrenuvši se, ugledah sedam zlatnih svijećnjaka,


text:
i usred svijećnjaka nekoga nalik Sinu Čovječjemu, odjevena u halju dugu do stopala i opasana zlatnim pasom oko prsiju.


text:
U desnici svojoj ima sedam zvijezda, iz usta njegovih izlazi mač britak, dvosječac; a lice mu kao sunce kad sja u svojoj moći.


text:
I kad ga vidjeh, padoh k njegovim nogama kao mrtav. A on položi desnicu svoju na mene govoreći: »Ne boj se! Ja sam Prvi i Posljednji


text:
Tajna sedam zvijezda koje vidje u mojoj desnici i sedam zlatnih svijećnjaka: sedam zvijezda anđeli su sedam crkvi, a sedam svijećnjaka sedam su crkvi.«


text:
Crkvi u Efezu<br/>»Anđelu crkve u Efezu napiši: Ovo govori Onaj koji drži sedam zvijezda u svojoj desnici, koji hodi posred sedam zlatnih svijećnjaka:


text:
Znam tvoja djela i trud, i tvoju ustrajnost, i da ne možeš podnijeti opakih; te da si iskušao one što govore da su apostoli a nisu, i otkrio da su lažljivci.


text:
Sjeti se dakle odakle si pao i obrati se i počni činiti prva djela. Inače, doći ću k tebi i maknuti tvoj svijećnjak s njegova mjesta, ako se ne obratiš.


text:
Tko ima uho, neka počuje što Duh govori crkvama!<br/>Pobjedniku - njemu ću dati da jede od stabla života, što je u raju Božjem.«


text:
Crkvi u Smirni<br/>»I anđelu crkve u Smirni napiši: Ovo govori Prvi i Posljednji, koji bje mrtav i oživje:


text:
Znam tvoju nevolju i siromaštvo - ali ti si bogat; i pogrdu onih što govore da su Židovi a nisu, nego su sinagoga Sotonina.


text:
Ne boj se onoga što ti je pretrpjeti! Evo, đavao neke od vas tek što nije bacio u tamnicu da budete iskušani, i bit ćete u nevolji deset dana. Budi vjeran do smrti i dat ću ti vijenac života!


text:
Tko ima uho, neka počuje što Duh govori crkvama!<br/>Onaj koji je pobjednik - njemu zasigurno neće nauditi druga smrt.«


text:
Crkvi u Pergamu<br/>»I anđelu crkve u Pergamu napiši: Ovo govori Onaj koji ima mač britak, dvosječac.


text:
Znam gdje prebivaš - gdje je prijestolje Sotonino - no držiš se mojega imena i nisi zanijekao moju vjeru čak ni u one dane kad je moj svjedok, vjerni moj Antipa, ubijen kod vas - gdje Sotona prebiva.


text:
Ali nešto imam protiv tebe: imaš ondje neke koji drže nauk Balaama, onoga koji je poučavao Balaka da postavi spoticalo preda sinove Izraelove da blaguju meso žrtvovano idolima i podaju se bludu.


text:
Tko ima uho, neka počuje što Duh govori crkvama!<br/>Pobjedniku - njemu ću dati od skrivene mane, i dat ću mu i bijeli kamen i na kamenu novo ime napisano, koje nitko ne zna do onaj koji ga prima.«


text:
Crkvi u Tijatiri<br/>»I anđelu crkve u Tijatiri napiši: Ovo govori Sin Božji, čije su oči kao plam ognjeni, a noge mu nalik mjEdi što se tali.


text:
Znam tvoja djela, i ljubav i vjeru i službu i ustrajnost tvoju - i tvoja posljednja djela brojnija od prvih.


text:
Ali imam protiv tebe: podnosiš ženu Jezabelu, koja sebe naziva proročicom, te poučava i zavodi moje sluge da se podaju bludu i blaguju meso žrtvovano idolima.


text:
Evo je bacam u postelju, i one koji s njom čine preljub u veliku nevolju ako se od njezinih djela ne obrate.


text:
I djecu ću njezinu smrću pomoriti. I znat će sve crkve: Ja sam Onaj koji proniče bubrege i srca - i dat ću svakome od vas po vašim djelima.


text:
A vama - ostalima u Tijatiri koji ne drže taj nauk i koji ne upoznaše, kako kažu, dubina sotonskih - govorim: Ne stavljam na vas drugoga bremena,


text:
Crkvi u Sardu<br/>»I anđelu crkve u Sardu napiši: Ovo govori Onaj koji ima sedam duhova Božjih i sedam zvijezda: Znam tvoja djela - imaš ime da živiš, a mrtav si.


text:
Budi budan i osnaži ostatak koji samo što ne umre. Doista, nisam našao tvoja djela savršena pred mojim Bogom.


text:
Sjeti se dakle što si primio i čuo te to drži i obrati se! Ne ostaneš li dakle budan, doći ću kao kradljivac a da doista nećeš znati u koji ću ti čas doći.


text:
Ipak ih imaš nekoliko u Sardu koji svojih haljina ne okaljaše; i oni će hoditi sa mnom u bjelini, jer su dostojni.


text:
Pobjednik će tako biti odjeven u haljine bijele, i zasigurno imena njegova neću izbrisati iz knjige života, i priznat ću ime njegovo pred svojim Ocem i pred njegovim anđelima.


text:
Crkvi u Filadelfiji<br/>»I anđelu crkve u Filadelfiji napiši: Ovo govori Sveti, Istiniti, koji ima Davidov ključ; kad on otvori, nitko ne zatvori, i kad on zatvori, nitko ne otvori.


text:
Znam tvoja djela. Evo, ostavio sam pred tobom otvorena vrata, koja nitko ne može zatvoriti. Premda je tvoja snaga mala, ipak si održao moju riječ i moga imena nisi zanijekao.


text:
Evo, dat ću da neki iz sinagoge Sotonine - koji govore da su Židovi a nisu, nego lažu - evo, prisilit ću ih da dođu i poklone se pred nogama tvojim kako bi spoznali da te ja uzljubih.


text:
Budući da si očuvao moju riječ o ustrajnosti, i ja ću tebe očuvati od časa kušnje koji ima doći na sav svijet da iskuša sve stanovnike zemaljske.


text:
Onaj koji je pobjednik - njega ću učiniti stupom u hramu svojega Boga i van više doista neće izaći. I napisat ću na njemu ime svojega Boga i ime grada svojega Boga, novoga Jeruzalema, koji silazi s neba od mojega Boga, i svoje novo ime.


text:
Crkvi u Laodiceji<br/>»I anđelu crkve u Laodiceji napiši: Ovo govori Amen, Svjedok vjerni i istiniti, Početak Božjeg stvorenja:


text:
Jer govoriš: 'Bogat sam, i obogatio sam se, i ništa mi ne treba', a ne znaš da si jadnik, i bijednik, i siromah, i slijep i gol.


text:
Savjetujem ti: kupi od mene zlata u ognju žežena da se obogatiš i bijele haljine da se odjeneš, da se ne pokaže tvoja sramotna golotinja; i pÖmasti, da pomažeš svoje oči kako bi vidio.


text:
Evo stojim pred vratima i kucam. Ako tko čuje moj glas i otvori vrata, ući ću tad k njemu i večerati s njim i on sa mnom.


text:
Onaj koji je pobjednik - njemu ću dati da sjedne sa mnom na prijestolju mojemu, kao što i ja pobijedih i sjedoh s Ocem svojim na prijestolje njegovo.


text:
Prijestolje na nebu<br/>Potom vidjeh, i gle: vrata otvorena na nebu; i prijašnji glas što ga začuh da poput trublje govori sa mnom, reče: »Uzađi ovamo i pokazat ću ti što se ima dogoditi poslije ovoga.«


text:
Odmah se zanesoh u duhu, i gle: na nebu bješe postavljeno prijestolje, a na prijestolju Netko sjedi.


text:
A Taj koji sjedi izgledom je nalik kamenu jaspisu i sardu; a uokolo prijestolja duga, izgledom nalik smaragdu.


text:
I uokolo prijestolja dvadeset i četiri prijestolja, i na prijestoljima sjede dvadeset i četiri starješine, odjeveni u bijele haljine, a na glavama im zlatni vijenci.


text:
A od prijestolja izlaze munje i glasovi i gromovi; pred prijestoljem gori sedam plamtećih zubalja - koji su sedam duhova Božjih;


text:
i pred prijestoljem kao neko stakleno more, nalik kristalu; usred prijestolja i okolo prijestolja četiri bića puna očiju sprijeda i straga.


text:
Prvo biće nalik lavu, drugo biće nalik juncu, treće biće ima lice kao čovječje, četvrto biće nalik orlu u letu.


text:
I ta četiri bića, svako od njih s po šest krila, uokolo i iznutra puna su očiju te bez počinka dan i noć govore:<br/>»Svet, svet, svet Gospodin, Bog Svevladar,<br/>Onaj koji je 'Ja bijah i jesam i dolazim'!«


text:
I kad god bi bića dala slavu i čast i zahvalu Onomu koji sjedi na prijestolju, Onomu koji živi u vijeke vjekova,


text:
dvadeset i četiri starješine bi padale pred Onim koji sjedi na prijestolju i poklonile se Onomu koji živi u vijeke vjekova, te bi stavljali svoje vijence pred prijestolje, govoreći:


text:
»Dostojan si, Gospodine i Bože naš,<br/>primiti slavu i čast i moć,<br/>jer ti si stvorio sve - i po tvojoj volji bijaše i bje stvoreno!«


text:
Zapečaćeni svitak i Jaganjac<br/>I vidjeh u desnici Onoga koji sjedi na prijestolju svitak ispisan iznutra i izvana, zapečaćen sedmerim pečatima.


text:
I vidjeh snažna anđela gdje jakim glasom proglašuje: »Tko je dostojan otvoriti svitak i razlomiti njegove pečate?«


text:
Onda mi jedan od starješina reče: »Ne plači! Evo, pobijedio je Lav iz plemena Judina, Korijen Davidov; on će otvoriti svitak i njegovih sedam pečata.«


text:
I vidjeh nasred prijestolja i četiriju bića i posred starješina: Jaganjac stoji, kao zaklan, sa sedam rogova i sedam očiju - koji su sedam duhova Božjih poslanih po svoj zemlji.


text:
I kad uze svitak, četiri bića i dvadeset i četiri starješine padoše pred Jaganjcem, svaki od njih sa citrom i zlatnim pliticama punim kada - što su molitve svetih.


text:
I oni pjevaju pjesmu novu:<br/>»Dostojan si da uzmeš svitak<br/>i otvoriš pečate njegove,<br/>jer zaklan bješe<br/>i krvlju svojom otkupi ih Bogu<br/>od svakoga plemena i jezika,<br/>puka i naroda;


text:
I vidjeh, i začuh glas mnogih anđela uokolo prijestolja i bića i starješina. I broj njihov bijaše mirijade mirijada i tisuće tisuća.


text:
Zborili su u sav glas:<br/>»Dostojan je Jaganjac,<br/>Onaj što je zaklan bio,<br/>primiti moć, i bogatstvo,<br/>i mudrost, i snagu,<br/>i čast, i slavu i blagoslov!«


text:
I začuh kako sve stvorenje, što je na nebu i na zemlji i ispod zemlje, i na moru, i sve što je u njima, govori:<br/>»Onomu koji sjedi na prijestolju<br/>i Jaganjcu<br/>blagoslov i čast<br/>i slava i vlast<br/>u vijeke vjekova!«


text:
Otvaranje šesterih pečata<br/>I vidjeh kad Jaganjac otvori prvi od sedam pečata i - kao prasak groma - začuh gdje prvo od četiriju bića govori: »Dođi!«


text:
I vidjeh, i gle: konj bijelac! U njegova konjanika luk i vijenac mu se dade te on izađe kao pobjednik, da pobijedi.


text:
I izađe drugi konj, riđan, i njegovu konjaniku bi dano da uzme mir sa zemlje te da ljudi jedni druge pokolju; i dade mu se velik mač.


text:
I kad otvori treći pečat, začuh treće biće gdje govori: »Dođi!« I vidjeh, i gle: konj vranac! U ruci njegova konjanika tezulja.


text:
I začuh kao neki glas usred četiriju bića gdje govori: »Mjera pšenice za denar i tri mjere ječma za denar; a ulju i vinu ne čini štete!«


text:
I vidjeh, i gle: konj sivac! Njegovu je konjaniku ime »Smrt«, a pratilo ga je Podzemlje. I dade im se vlast da nad četvrtinom zemlje ubijaju mačem i glađu i kugom i zvijerima zemaljskim.


text:
I kad otvori peti pečat, vidjeh ispod žrtvenika duše zaklanih zbog riječi Božje i zbog svjedočanstva što ga imahu.


text:
I jakim su glasom vikali: »Dokle još, Gospodaru, Sveti i Istiniti, nećeš suditi i osvetiti krv našu na stanovnicima zemaljskim?«


text:
I svakome se od njih dade bijela haljina i bi im rečeno neka se strpe još malo vremena dok se ne ispuni broj njihovih sudrugova i njihove braće, koji imaju biti pobijeni kao i oni.


text:
I vidjeh kad otvori šesti pečat, a to veliki potres nastade, i sunce postade crno kao dlakava kostrijet, a mjesec sav postade kao krv.


text:
I zvijezde nebeske padoše na zemlju kao što smokva odbaci nedozrele plodove kad je zatrese jak vjetar.


text:
Zemaljski kraljevi, i velikaši, i vojskovođe, i bogataši, i moćnici, i svaki rob i slobodnjak - sakriše se po pećinama i gorskome stijenju


text:
govoreći gorama i stijenju: »Padnite na nas i sakrijte nas od lica Onoga koji sjedi na prijestolju i od gnjeva Jaganjčeva!


text:
Sto četrdeset i četiri tisuće opečaćenih<br/>Potom vidjeh četiri anđela gdje stoje na četiri ugla zemaljska zadržavajući četiri vjetra zemaljska da vjetar ne bi puhao ni na zemlju ni na more ni na ikoje stablo.


text:
I vidjeh jednoga drugog anđela gdje uzlazi od sunčeva istoka; on ima pečat Boga živoga. I jakim glasom povika onoj četvorici anđela kojima je bilo dano da naude zemlji i moru:


text:
»Nemojte nauditi ni zemlji ni moru, ni stablima, dok ne opečatimo sluge Boga našega na čelima njihovim.«


text:
I začuh broj opečaćenih: sto četrdeset četiri tisuće opečaćenih od svakoga plemena sinova Izraelovih:


text:
od plemena Judina dvanaest tisuća opečaćenih, od plemena Rubenova dvanaest tisuća, od plemena Gadova dvanaest tisuća,


text:
od plemena Ašerova dvanaest tisuća, od plemena Naftalijeva dvanaest tisuća, od plemena Manašeova dvanaest tisuća,


text:
od plemena Šimunova dvanaest tisuća, od plemena Levijeva dvanaest tisuća, od plemena Jisakarova dvanaest tisuća,


text:
od plemena Zabulonova dvanaest tisuća, od plemena Josipova dvanaest tisuća, od plemena Benjaminova dvanaest tisuća opečaćenih.


text:
Potom vidjeh, i gle: veliko mnoštvo koje nitko nije mogao izbrojati, od svakoga naroda, i plemena, i puka i jezika. Stoje pred prijestoljem i pred Jaganjcem, odjeveni u haljine bijele, s palmama u svojim rukama,


text:
A svi anđeli bijahu stajali okolo prijestolja, starješina i četiriju bića, te padoše pred prijestoljem ničice i pokloniše se Bogu,


text:
govoreći:<br/>»Amen!<br/>Blagoslov i slava,<br/>i mudrost i zahvala,<br/>i čast i moć i snaga<br/>Bogu našemu<br/>u vijeke vjekova! Amen.«


text:
Odgovorih mu: »Gospodine moj, to ti znaš.« Nato mi reče: »Ovo su oni što dolaze iz nevolje velike, a haljine svoje opraše i ubijeliše ih u krvi Jaganjčevoj.


text:
Stoga su pred prijestoljem Božjim i služe mu dan i noć u njegovu hramu. A Onaj koji sjedi na prijestolju razapet će nada njih svoj šator,


text:
Jer će ih Jaganjac, koji je nasred prijestolja, napasati i voditi ih na izvore voda života. I Bog će otrti svaku suzu s očiju njihovih.«


text:
I jedan drugi anđeo dođe i stade pred žrtvenik držeći zlatni kadionik, te mu se dade mnogo kada da ga pridoda molitvama svih svetih na zlatni žrtvenik pred prijestoljem.


text:
Anđeo tada uzme kadionik i napuni ga ognjem sa žrtvenika te baci na zemlju; i nastadoše gromovi i glasovi i munje i potres.


text:
I prvi zatrubi, te nastade tuča i oganj, pomiješani s krvlju; i bjehu bačeni na zemlju. Tada trećina zemlje izgorje, i trećina stabala izgorje i sva zelena trava izgorje.


text:
I drugi anđeo zatrubi, te nešto kao velika gora, ognjem zapaljena, bi bačeno u more. Tada se trećina mora prometnu u krv


text:
I treći anđeo zatrubi, te pade s neba velika zvijezda, goreći kao zublja; i pade na trećinu rijeka i na izvore voda.


text:
A ime je toj zvijezdi Pelin. Trećina se voda prometnu u pelin, i mnogi ljudi pomriješe od voda jer su ogorčale.


text:
I četvrti anđeo zatrubi, te bi udarena trećina sunca i trećina mjeseca i trećina zvijezda tako da pomrčaše za trećinu pa nije svijetlila trećina dana, a tako i noć.


text:
I vidjeh i začuh nekog orla gdje leti vrh neba i u sav glas viče: »Jao, jao, jao stanovnicima zemaljskim zbog preostalih glasova trublje trojice anđela koji tek što ne zatrube!«


text:
Peta trublja<br/>I peti anđeo zatrubi, te vidjeh zvijezdu gdje je s neba na zemlju pala; i dade joj se ključ od grotla Bezdana.


text:
Kad otvori grotlo Bezdana, iz grotla se uzvinu dim kao dim iz goleme peći te se od dima iz grotla zamračiše sunce i zrak.


text:
I bje im zapovjeđeno da ne naude travi zemaljskoj ni ikojem zelenilu, ni ikojem stablu, nego samo onim ljudima koji na čelima nemaju pečata Božjega.


text:
I dade im se ne da ih ubijaju, nego da ih muče pet mjeseci, a muka je njihova kao što je muka od štipavca kad ubode čovjeka.


text:
U one će dane ljudi tražiti smrt, ali je zasigurno neće naći; i željet će umrijeti, ali smrt će ih izbjegavati.


text:
A u skakavaca obličje nalik konjima pripravnima za boj; na glavama im nešto kao vijenci nalik zlatu, dok im lica kao lica ljudska;


text:
I oklopi im bijahu kao oklopi željezni, a lepet njihovih krila kao štropot kola s mnogo konja što jure u boj;


text:
Šesta trublja<br/>I šesti anđeo zatrubi, te začuh neki glas iz četiriju rogova zlatnoga žrtvenika, koji je pred Bogom,


text:
gdje govori šestom anđelu koji ima trublju: »Odriješi ona četiri anđela svezana na velikoj rijeci Eufratu.«


text:
I bijahu odriješena četiri anđela, pripravna za taj sat i dan i mjesec i godinu, da pobiju trećinu ljudi.


text:
I ovako vidjeh u viđenju konje i njihove konjanike: imaju oklope ognjene, i plavetne i sumporne; glave konjima kao glave lavlje, a iz usta im izbija oganj, i dim i sumpor.


text:
I trećina ljudi bi pomorena od ovih triju pošasti: od ognja i dima i sumpora što izbijaju iz njihovih usta.


text:
Jer je snaga ovih konja u njihovim ustima i u njihovim repovima. Repovi su im doista bili nalik zmijama: imaju glave kojima ude.


text:
A preostali ljudi, koji ne bijahu pomoreni tim pošastima, ne obratiše se od djela svojih ruku, da se više ne klanjaju zlodusima ni idolima zlatnim i srebrnim i mjedenim i kamenim i drvenim, koji nit vidjeti mogu, nit čuti, nit hodati;


text:
i ne obratiše se ni od svojih ubojstava, ni od svojih čaranja, ni od svojega bluda ni od svojih krađa.


text:
Anđeo s malenim svitkom<br/>I vidjeh jednoga drugog, snažnog anđela gdje silazi s neba zaogrnut oblakom i duga mu nad glavom; lice mu kao sunce, a noge kao ognjeni stupovi.


text:
A kad sedam gromova progovori, krenuh da zapišem, ali začuh glas s neba gdje govori: »Zapečati to što reklo sedam gromova, i toga ne zapisuj.«


text:
i zakle se Onim koji živi u vijeke vjekova, koji stvori nebo i ono što je na njemu, i zemlju i ono što je na njoj, i more i ono što je u njemu: »Vremena više neće biti!


text:
Nego, u danima oglašavanja sedmoga anđela, kad krene da zatrubi, tada će se Tajna Božja dovršiti, kao što On to navijesti slugama svojim prorocima.«


text:
I glas, koji začuh s neba, opet mi prozbori, govoreći: »Idi, uzmi otvoreni svitak iz ruke anđela koji stoji na moru i na zemlji.«


text:
Otiđoh tad k anđelu rekavši mu da mi dade maleni svitak. A on mi reče: »Uzmi ga i pojedi! Zagorčat će ti utrobu, ali će ti u ustima biti sladak kao med.«


text:
I uzeh maleni svitak iz ruke anđela te ga pojedoh; u ustima mi bijaše sladak kao med, a kad ga progutah, zagorči mi utrobu.


text:
Dva svjedoka<br/>I dana mi je trska nalik štapu, te mi je rečeno: »Ustani i izmjeri hram Božji i žrtvenik i u njemu klanjatelje!


text:
A vanjsko dvorište hrama izuzmi i nemoj ga mjeriti, jer se dade poganima; oni će gaziti sveti grad četrdeset i dva mjeseca.


text:
Ako im tko hoće nauditi, iz njihovih usta izbije oganj i proždire njihove neprijatelje. I tko god im ushtjedne nauditi treba biti tako pogubljen.


text:
Oni imaju vlast zatvoriti nebo, da kiša ne pada u danima njihova proricanja. Imaju i vlast nad vodama prometnuti ih u krv te udariti zemlju svakovrsnom pošasti kad god ushtjednu.


text:
I kad dovrše svoje svjedočanstvo, Zvijer koja izlazi iz Bezdana zapodjenut će rat s njima, pobijediti ih i ubiti.


text:
A njihova tjelesa leže na trgu velikoga grada, u duhovnom smislu nazvanog Sodoma i Egipat, gdje je i njihov Gospodin bio razapet.


text:
Tri i pol dana ljudi iz svakoga puka i plemena i jezika i naroda gledaju njihova tjelesa i ne dopuštaju da ih se položi u grob.


text:
Stanovnici zemlje tomu se raduju i vesele; jedni će drugima darove slati, jer su ta dva proroka namučila stanovnike zemaljske.


text:
Ali nakon tri i pol dana duh života od Boga uđe u njih, te oni stadoše na svoje noge. I veliki strah obuze one koji su ih promatrali.


text:
Tada začuše jaki glas s neba gdje govori: »Uzađite ovamo!« I uzađoše na nebo u oblaku, a njihovi su ih neprijatelji promatrali.


text:
U taj čas nastade veliki potres i desetina se grada sruši, a u potresu pogibe sedam tisuća ljudi. A preostali se prestrašiše te dadoše slavu Bogu nebeskome.


text:
Sedma trublja<br/>I sedmi anđeo zatrubi, te jaki glasovi odjeknuše na nebu i rekoše: »Kraljevstvo svijeta postade sad kraljevstvom Gospodina našega i Pomazanika njegova, i kraljevat će u vijeke vjekova.«


text:
A dvadeset i četiri starješine, koji sjede pred Bogom na svojim prijestoljima, padoše ničice i pokloniše se Bogu,


text:
govoreći:<br/>»Zahvaljujemo ti, Gospodaru,<br/>Bože, Svevladaru,<br/>ti što si »Ja jesam i bijah«,<br/>jer si uzeo<br/>moć svoju veliku<br/>i zakraljevao!


text:
I narodi se razgnjeviše,<br/>ali dođe gnjev tvoj<br/>i čas da se sudi mrtvima<br/>i dade plaća tvojim slugama<br/>- prorocima i svetima,<br/>i onima koji se boje imena tvojega<br/>- malima i velikima,<br/>a da se upropaste<br/>zemlje upropastitelji.«


text:
I otvori se hram Božji što je na nebu, i u hramu se njegovu pokaza Kovčeg saveza njegova, te nastadoše munje i glasovi i gromovi i potres i tuča velika.


text:
Žena i Zmaj<br/>I veliki se znamen pokaza na nebu: Žena zaodjenuta suncem, mjesec ispod njezinih nogu, a vijenac od dvanaest zvijezda na njezinoj glavi.


text:
Tad se pokaza drugi znamen na nebu, i gle: Zmaj velik, ognjen, sa sedam glava i deset rogova, a na njegovim glavama sedam kruna;


text:
rep njegov povuče trećinu nebeskih zvijezda i baci ih na zemlju. I Zmaj stajaše pred Ženom koja tek što ne rodi da joj, čim rodi, proždre Dijete.


text:
I porodi sina, muško, koji će upravljati svim narodima željeznom palicom. I njezino Dijete bi odneseno k Bogu i njegovu prijestolju.


text:
A Žena pobježe u pustinju, onamo gdje joj je Bog pripravio sklonište, da bude zbrinuta ondje tisuću dvjesta i šezdeset dana.


text:
I nastade rat na nebu: Mihael i njegovi anđeli morali su zaratiti sa Zmajem; Zmaj zaratova - i anđeli njegovi -


text:
I bi zbačen Zmaj veliki, Stara zmija, ona koju nazivaju Đavao i Sotona, Zavodnik cijeloga svijeta; zbačen bi na zemlju, i njegovi su anđeli zbačeni s njime.


text:
I začuh na nebu jaki glas:<br/>»Sada nastade<br/>spasenje i moć i kraljevstvo<br/>Boga našega<br/>i vlast<br/>Pomazanika njegova!<br/>Jer zbačen je tužitelj naše braće,<br/>onaj koji ih dan i noć optuživaše<br/>pred Bogom našim.


text:
A oni ga pobijediše<br/>krvlju Jaganjčevom i riječju<br/>svojega svjedočanstva.<br/>I ne omilje im život<br/>- čak ni pred smrću.


text:
Stoga se veselite nebesa<br/>i vi koji nastavate u njima!<br/>Jao zemlji i moru,<br/>jer Đavao siđe k vama<br/>u velikom bijesu,<br/>znajući da malo vremena ima!«


text:
Ženi se tada dadoše dvoja krila velikoga orla kako bi odletjela u pustinju u svoje sklonište, gdje je, daleko od Zmije, bila zbrinuta jedno vrijeme i dva vremena i pola vremena.


text:
I Zmaj se razgnjevi na Ženu te ode i zapodjenu rat s ostatkom njezina potomstva - s onima koji drže zapovijedi Božje i imaju svjedočanstvo Isusovo.


text:
Zvijer iz mora<br/>I vidjeh gdje iz mora izlazi Zvijer s deset rogova i sedam glava, i na njezinim rogovima deset kruna, a na njezinim glavama bogohulna imena.


text:
A Zvijer što je vidjeh bijaše nalik leopardu i noge joj kao u medvjeda a ralje joj kao lavlje. I Zmaj joj dade svoju moć i svoje prijestolje i veliku vlast.


text:
A jedna od njezinih glava bila je kao nasmrt priklana, ali joj smrtonosna rana zacijeli i sva se zemlja zanese za Zvijeri


text:
te se pokloniše Zmaju što dade vlast Zvijeri. Pokloniše se i Zvijeri, govoreći: »Tko je nalik Zvijeri? I tko može ratovati s njom?«


text:
I dana su joj usta da govori bahatosti i hule, i dana joj je vlast da to čini četrdeset i dva mjeseca.


text:
I ona otvori svoja usta na hule protiv Boga, da huli na njegovo ime, Nastan njegov i one koji nastavaju u nebu.


text:
I dano joj je da zapodjene rat sa svetima i da ih pobijedi. Dana joj je vlast nad svakim plemenom i pukom i jezikom i narodom;


text:
poklonit će joj se svi stanovnici zemlje čija imena nisu zapisana u Knjizi života Jaganjca koji je bio zaklan, od postanka svijeta.


text:
Je li tko za sužanjstvo, u sužanjstvo mu je ići; ima li tko da mačem bude pogubljen, mačem će biti pogubljen. U tome je ustrajnost i vjera svetih.


text:
Zvijer iz zemlje<br/>I vidjeh jednu drugu Zvijer gdje izlazi iz zemlje; imaše dva roga nalik jaganjcu, a govoraše kao Zmaj.


text:
I svu vlast one prve Zvijeri izvršuje pred njom te nagoni zemlju i njezine stanovnike da se poklone prvoj Zvijeri, onoj sa zacijeljenom smrtonosnom ranom.


text:
Tako zavodi stanovnike zemlje znamenjima koja joj je dano činiti u nazočnosti Zvijeri, govoreći stanovnicima zemlje da načine lik Zvijeri - one koja nosi ranu od mača, ali preživje.


text:
I dano joj je da podari duh liku Zvijeri, kako bi lik Zvijeri progovorio i dao poubijati sve one koji se ne poklone liku Zvijeri.


text:
I nagna da se svima - malima i velikima, bogatašima i siromasima, slobodnjacima i robovima - udari žig na njihovoj desnoj ruci ili na čelu,


text:
te da nitko ne mogne ni kupovati ni prodavati, osim onoga tko ima žig: ime Zvijeri ili broj njezina imena.


text:
Ovdje treba mudrosti; u koga je uma, neka izračuna broj Zvijeri, jer je to broj čovjeka. Njegov je broj šesto šezdeset i šest.


text:
Jaganjac i sto četrdeset i četiri tisuće<br/>I vidjeh, i gle: Jaganjac stoji na gori Sionskoj, i s njime sto četrdeset i četiri tisuće onih koji na svojim čelima imaju napisano ime njegovo i ime njegova Oca.


text:
I začuh zvuk s neba kao huk mnogih voda i kao prasak snažna groma; taj je zvuk što ga začuh kao onaj u citraša koji citaraju na svojim citrama.


text:
Pjevaju kao pjesmu novu pred prijestoljem i pred četirima bićima i starješinama. I nitko nije mogao naučiti te pjesme, osim onih sto četrdeset i četiri tisuće otkupljenih sa zemlje.


text:
To su oni koji se ne okaljaše sa ženama - djevci su; oni koji slijede Jaganjca kamo god pođe; oni koji su otkupljeni od ljudi - prvina Bogu i Jaganjcu.


text:
Tri anđela<br/>I vidjeh jednoga drugog anđela gdje leti vrh neba noseći vječno Evanđelje da ga navijesti svima koji prebivaju na zemlji - svakom narodu i plemenu i jeziku i puku,


text:
te u sav glas govori: »Bojte se Boga i podajte mu slavu, jer dođe čas njegova suda! Poklonite se Onomu koji načini nebo i zemlju i more i izvore voda!«


text:
I još jedan, drugi anđeo, dođe za njim govoreći: »Pade, pade Babilon veliki, koji je vinom srdžbe i svojega bluda opio sve narode!«


text:
I opet jedan, treći anđeo, dođe za njim govoreći u sav glas: »Pokloni li se tko Zvijeri i njezinu liku, i primi žig na svoje čelo ili na ruku -


text:
taj će piti od vina Božje srdžbe, nerazrijeđena, natočena u čašu gnjeva njegova. I bit će mučen u ognju i sumporu pred svetim anđelima i pred Jaganjcem.


text:
I dim se muke njihove uzdiže u vijeke vjekova; ni danju ni noću nemaju počinka oni koji se klanjaju Zvijeri i njezinu liku, i tko god primi žig s njezinim imenom.«


text:
I začuh glas s neba gdje govori: »Napiši! Blaženi mrtvi koji odsad umiru u Gospodinu. Da, govori Duh, neka počinu od napora svojih, jer prate ih njihova djela!«


text:
Žetva zemaljska<br/>I vidjeh, i gle: bijel oblak, i na oblaku gdje Netko sjedi nalik Sinu Čovječjemu; zlatan vijenac mu na glavi i britak srp u ruci.


text:
I jedan drugi anđeo izađe iz hrama vičući jakim glasom Onomu koji sjedi na oblaku: »Zamahni svojim srpom i žanji, jer dođe čas žetve; dozrela je žetva zemaljska!«


text:
I opet jedan anđeo, koji ima vlast nad ognjem, izađe od žrtvenika i jakim se glasom oglasi onomu sa srpom britkim, govoreći: »Zamahni svojim britkim srpom te otrgni grozdove sa zemaljskog trsa, jer mu grožđe već dozri!«


text:
I anđeo spusti svoj srp na zemlju te otrga zemaljski trs, a otrgano sasu u veliki tijesak Božje srdžbe.


text:
I tijesak bi izgažen izvan grada, te se iz tijeska izli krv konjima sve do uzda, tisuću i šesto stadija u daljinu.


text:
Pjesma Mojsijeva i Jaganjčeva<br/>I vidjeh drugi znamen na nebu, velik i čudesan: sedam anđela sa sedam posljednjih pošasti jer s njima se dovršuje Božja srdžba.


text:
I vidjeh kao neko stakleno more pomiješano s ognjem - i one koji pobijediše Zvijer i lik njezin i broj njezina imena gdje stoje na staklenom moru s Božjim citrama


text:
te pjevaju pjesmu Mojsija, sluge Božjega, i pjesmu Jaganjčevu:<br/>»Velika su i čudesna djela tvoja,<br/>Gospodine, Bože Svevladaru!<br/>Pravedni su i istiniti putovi tvoji,<br/>Kralju naroda!


text:
Tko da te se, Gospodine, doista ne boji,<br/>i ne slavi ime tvoje?<br/>Jer ti si jedini svet.<br/>Zato će svi narodi doći<br/>i pokloniti se pred tobom,<br/>jer su se očitovala tvoja<br/>pravedna djela!«


text:
A iz hrama izađe sedam anđela sa sedam pošasti; bijahu odjeveni u lan, čist i sjajan, a oko prsa opasani zlatnim pasom.


text:
Tada jedno od četiriju bića dade sedmorici anđela sedam zlatnih plitica, punih srdžbe Boga koji živi u vijeke vjekova.


text:
I hram se ispuni dimom slave Božje i njegove sile, te nitko nije mogao ući u hram sve dok se ne dovrši sedam pošasti sedmorice anđela.


text:
I začuh jak glas gdje iz hrama govori sedmorici anđela: »Idite i izlijte sedam plitica Božje srdžbe na zemlju.«


text:
Tada prvi ode i izli svoju pliticu na zemlju, i izbije čir, zloćudan i odvratan, na ljudima koji imaju žig Zvijeri i klanjaju se njezinu liku.


text:
A drugi izli svoju pliticu po moru, i ono postade krv kao u mrtvaca, i sve živo što je u moru izginu.


text:
I začuh anđela voda gdje govori:<br/>»Pravedan si,<br/>ti što si »Ja jesam i bijah«, Sveti,<br/>što si tako dosudio.


text:
I začuh onoga od žrtvenika gdje govori: »Da, Gospodine, Bože Svevladaru! Istiniti su i pravedni sudovi tvoji!«


text:
I velika pripeka oprži ljude te stadoše huliti na ime Boga koji ima vlast nad tim pošastima. I ne obratiše se da mu odaju slavu.


text:
A peti izli svoju pliticu na prijestolje Zvijeri, i kraljevstvo joj se zamrači, te su jezike svoje izgrizali od muke


text:
A šesti izli svoju pliticu na veliku rijeku Eufrat, te njezina voda presahnu kako bi se pripravio put kraljevima s istoka sunčeva.


text:
I vidjeh gdje iz usta Zmaja i iz usta Zvijeri i iz usta Lažnoga proroka izlaze tri nečista duha, kao žabe.


text:
To su, doista, đavolski zlodusi koji čine znamenja; koji odlaze kraljevima svega svijeta, da ih okupe na boj u veliki Dan Boga Svevladara.


text:
»Evo dolazim kao kradljivac! Blažen je onaj tko bdije i čuva svoje haljine, da ne bi gol hodio i sramota mu se vidjela!«


text:
A sedmi izli svoju pliticu na zrak, te izađe jak glas iz hrama, od prijestolja, govoreći: »Svršeno je!«


text:
I nastadoše munje i glasovi i gromovi, i velik potres nastade kakva ne bje otkad je čovjek na zemlji - kakav li samo potres, tako velik!


text:
I veliki se grad raspade na tri dijela, i gradovi se naroda srušiše. I spomenu se Bog Babilona velikoga da mu dadne čašu vina svoje srdžbe i gnjeva.


text:
S neba se tad na ljude spusti velika tuča, teška kao talenat; a ljudi stadoše huliti na Boga zbog pošasti tuče, jer pošast njezina bje vrlo velika.


text:
Bludnica velika<br/>I dođe jedan od sedam anđela koji imaju sedam plitica i prozbori mi: »Dođi, pokazat ću ti osudu velike Bludnice koja sjedi nad mnogim vodama,


text:
I odnese me u duhu u pustinju. Tada vidjeh Ženu gdje sjede na skrletnu Zvijer, punu bogohulnih imena, sa sedam glava i deset rogova.


text:
A Žena bijaše odjevena u grimiz i skrlet, sva u zlatu, dragom kamenju i biserju; u ruci drži zlatnu čašu punu gnusoba i nečísti svojega bluda.


text:
Tada mi anđeo reče: »Što si se začudio? Ja ću ti reći tajnu te Žene i Zvijeri sa sedam glava i deset rogova, a koja je nosi:


text:
Zvijer koju vidje, bijaše i više nije; samo što ne izađe iz Bezdana i ode u propast. I začudit će se stanovnici zemaljski - oni kojima ime nije zapisano u Knjizi života, od postanka svijeta - kad vide da Zvijer bijaše i više nije, a tu će biti.


text:
Ovdje se traži mudar um! Sedam glava jesu sedam bregova na kojima Žena sjedi. A i sedam je kraljeva;


text:
A deset rogova što ih vidje, jesu deset kraljeva koji kraljevstva još ne primiše, nego će primiti vlast kao kraljevi zajedno sa Zvijeri - na jedan sat.


text:
Oni će s Jaganjcem ratovati, i Jaganjac će ih pobijediti. Doista, s onima koji su s njime - pozvanicima, izabranicima i vjernicima - On je Gospodar gospodara i Kralj kraljeva.«


text:
A deset rogova što ih vidje, i Zvijer - ti će zamrziti Bludnicu, opustošiti je i ogoljeti; meso će njezino pojesti i u ognju je spaliti.


text:
Jer Bog im u srca zadade da izvrše njegovu namisao: da jednodušno predaju svoje kraljevstvo Zvijeri dok se ne ispune riječi Božje.


text:
Pad Babilona - Bludnice<br/>Potom vidjeh jednoga drugog anđela gdje silazi s neba, s velikom vlašću, i zemlja bi osvijetljena njegovom slavom.


text:
On povika moćnim glasom: »Pade, pade Babilon veliki, i postade prebivalište zloduha i stanište svakog duha nečistog, i stanište svake ptice nečiste, i stanište svake zvijeri nečiste i mrske;


text:
jer su svi narodi pili od vina srdžbe i bluda njezina. I zemaljski se kraljevi s njom bludu odadoše, a trgovci se zemaljski obogatiše od njezine silne raskoši.


text:
I začuh drugi glas s neba gdje govori: »Izađite iz nje, narode moj, da ne budete suzajedničari njezinih grijeha te da vas ne zadese njezine pošasti!


text:
Uzvratite joj kako je i ona uzvratila, naplatite joj dvostruko prema njezinim djelima. U čašu u koju je natočila, natočite joj dvostruko.


text:
Koliko je slave i raskoši sebi priuštila, toliko joj muke zadajte i tuge, jer u srcu svojem ona govori: 'Sjedim kao kraljica, udovica nisam, i za tugu doista ne želim znati.'


text:
Stoga će je u jednom danu zadesiti pošasti: smrt i tuga i glad. I bit će spaljena u ognju, jer moćan je Gospodin Bog, njezin Sudac.«


text:
I plakat će i naricati za njom zemaljski kraljevi, koji su se s njom bludu odali i raskošno proživjeli, kad budu gledali dim njezina požara.


text:
Podalje stoje, u strahu od njezinih muka, te jadikuju: »Jao, jao, grade veliki, Babilone, grade moćni; u jednom času dođe tvoja osuda!«


text:
ni robe od zlata i srebra i dragoga kamenja i biserja; ni od najfinijeg lana ni od grimiza ni od svile ni od skrleta; ni ikakva mirisava drveta, ni ikakva predmeta od slonovače, ni ikakva predmeta od skupocjena drveta, od mjedi, od željeza i od mramora;


text:
ni cimeta ni balzama ni miomirisa ni pomasti ni tamjana; ni vina ni ulja, ni bijeloga brašna ni pšenice; ni goveda ni ovaca ni konja ni kočija; ni robova ni roblja ljudskog.


text:
A zrelo voće za kojim ti je duša žudjela ode od tebe, i sve poslastice i blještavilo spadoše s tebe da ih doista više ne bude!


text:
Trgovci svim time, koji se od nje obogatiše, u strahu od njezinih muka podalje će stajati, plačući i žalujući:


text:
»Jao, jao, grade veliki, koji bijaše odjeven u najfiniji lan i grimiz i skrlet, sav u zlatu, dragom kamenju i biserju!


text:
Ta u jednom se času opustoši toliko bogatstvo.« I svi kormilari i svi koji od mjesta do mjesta plove, mornari i oni što od mora žive, stadoše podalje


text:
I pÖsuše prahom svoje glave te plačući i žalujući vikahu: »Jao, jao, grade veliki, u kojemu se dragocjenostima njegovim obogatiše svi brodovlasnici, a - u jednom času opustje!«


text:
Veselite se nad njom, nebo, i vi sveti i vi apostoli i vi proroci, jer nju osudivši Bog za vas presudi!


text:
Tada jedan snažni anđeo uze kamen velik poput žrvnja i baci ga u more, govoreći: »Ovakvom će žestinom biti bačen Babilon, grad veliki, i zasigurno se više neće naći!«


text:
»I glas citraša i pjevača<br/>i frulaša i trubača<br/>zasigurno se više u tebi neće čuti;<br/>i nikakav obrtnik ma kojeg obrta,<br/>zasigurno se više u tebi neće naći!<br/>Meljava žrvnja<br/>zasigurno se više u tebi neće čuti!


text:
Svjetlost svjetiljke<br/>zasigurno više neće u tebi svijetliti.<br/>A glas zaručnika i zaručnice<br/>zasigurno se više neće u tebi čuti!<br/>Jer tvoji trgovci<br/>bijahu zemaljski velikaši,<br/>a tvojim su čaranjem<br/>zavedeni svi narodi.


text:
Aleluja! Kraljuje Gospodin!<br/>Potom začuh kao jaki glas velikoga mnoštva na nebu, gdje govori:<br/>»Aleluja!<br/>Spasenje i slava i moć njegova je - Boga našega.


text:
Doista, istiniti su i pravedni sudovi njegovi.<br/>Jer veliku Bludnicu, koja iskvari zemlju svojim bludom,<br/>osudi -<br/>i osveti krv slugu svojih<br/>što je njezina ruka proli.«


text:
Nato dvadeset i četiri starješine i četiri bića padoše ničice i pokloniše se Bogu, Onomu koji sjedi na prijestolju, govoreći: »Amen! Aleluja!«


text:
Tada od prijestolja dođe glas:<br/>»Hvalite Boga našega<br/>sve sluge njegove,<br/>i svi koji ga se bojite,<br/>mali i veliki!«


text:
I začuh kao buku velikoga mnoštva i kao huk mnogih voda i prasak snažnih gromova:<br/>»Aleluja!<br/>Jer se zakralji Gospodin,<br/>Bog naš, Svevladar!


text:
Radujmo se i kličimo<br/>i odajmo mu slavu,<br/>jer dođe svadba Jaganjčeva,<br/>i njegova se Zaručnica pripravila.


text:
I dano joj bi da se odjene u najfiniji lan,<br/>sjajan i čist.«<br/>Jer taj najfiniji lan - pravedna su djela svetih.


text:
Tada mi reče: »Napiši: Blaženi oni koji su pozvani na Jaganjčevu svadbenu gozbu!« Još mi reče: »Ove su riječi istinite, Božje.«


text:
I padoh ničice pred njegove noge da mu se poklonim, a on mi reče: »Pazi se, nemoj! Sluga sam kao i ti i tvoja braća koja drže svjedočanstvo Isusovo. Bogu se pokloni!« Jer je svjedočanstvo Isusovo duh proroštva.


text:
Konjanik na bijelcu<br/>I vidjeh otvoreno nebo, i gle: konj bijelac. A njegov se konjanik zove Vjerni i Istiniti, po pravednosti on sudi i vojuje.


text:
Njegove su pak oči kao plam ognjeni, a na glavi njegovoj mnoge krune. On nosi napisano ime koje nitko ne zna do on sam.


text:
iz njegovih usta izlazi britak mač da njime udari narode i upravljat će njima željeznom palicom. I on gazi vinski tijesak srdžbe i gnjeva Boga Svevladara.


text:
I vidjeh jednog anđela gdje stojeći na suncu stade vikati jakim glasom svim pticama što lete vrh neba: »Dođite, okupite se na veliku gozbu Božju,


text:
da se najedete mesa kraljeva, i mesa vojskovođa, i mesa moćnika, i mesa konja i njihovih konjanika, i mesa sviju - slobodnjaka i robova, malih i velikih!«


text:
I vidjeh Zvijer i zemaljske kraljeve i njihove vojske okupljene da zapodjenu rat s Konjanikom i s njegovom vojskom.


text:
I Zvijer bi uhvaćena i s njom Lažni prorok - onaj koji je u njezinoj nazočnosti učinio znamenja i njima zavodio one koji su primili žig Zvijerin i klanjali se njezinu liku. Oboje bjehu živi bačeni u ognjeno jezero što gori sumporom.


text:
A ostali bijahu pogubljeni Konjanikovim mačem - onim što izađe iz njegovih usta - i sve se ptice nasitiše njihovim mesom.


text:
Tisućgodišnje kraljevstvo<br/>I vidjeh anđela gdje silazi s neba s ključem Bezdana i s velikim verigama u svojoj ruci.


text:
I baci ga u Bezdan te zatvori i zapečati nad njim, da ne bi više zaveo narode dok se ne navrši tisuću godina; poslije toga treba biti odriješen na malo vremena.


text:
Tada vidjeh prijestolja - i sjedoše na njih i bi im predan sud - i duše onih kojima bijahu odrubili glave zbog svjedočanstva Isusova i zbog riječi Božje, i one koji se ne pokloniše Zvijeri ni liku njezinu te ne primiše žiga na čelo ni na svoju ruku; oni oživješe i zakraljevaše s Kristom na tisuću godina.


text:
Blažen i svet tko ima udio u ovom prvom uskrsnuću! Nad njima druga smrt nema vlasti, nego će biti svećenici Božji i Kristovi i kraljevati s njime tisuću godina.


text:
Sotona bačen u jezero ognjeno<br/>A kad se navrši tisuća godina, Sotona će biti odriješen iz svoje tamnice


text:
i izaći će da zavede narode sa sva četiri ugla zemlje, Goga i Magoga, i okupi ih za boj; brojni su kao pijesak morski.


text:
I razlegoše se širom zemlje te opkoliše tabor svetih i ljubljeni Grad. I s neba se spusti oganj i proždrije ih.


text:
A Đavao, njihov Zavodnik, bi bačen u jezero ognjeno i sumporno, gdje već bijahu Zvijer i Lažni prorok. I bit će mučeni dan i noć u vijeke vjekova.


text:
Sud<br/>I vidjeh veliko bijelo prijestolje i Onoga koji na njemu sjedi. Pred njegovim se licem ukloniše zemlja i nebo, i ni mjesta im se ne nađe.


text:
I vidjeh mŕtve, velike i male, gdje stoje pred prijestoljem; i svici se otvoriše. I bi otvoren jedan drugi svitak - koji je Knjiga života. Tada mrtvima bi suđeno po onome što je zapisano u svicima - po djelima njihovim.


text:
I more predade svoje mrtve, i Smrt i Podzemlje predadoše svoje mrtve; i svakomu bi suđeno po njegovim djelima.


text:
Novo nebo i nova zemlja<br/>I vidjeh novo nebo i novu zemlju, jer prvotno nebo i prvotna zemlja uminuše; ni mora više nema.


text:
I vidjeh sveti Grad, novi Jeruzalem, gdje silazi s neba od Boga, pripravan kao zaručnica, urešena za svojega muža.


text:
I začuh jaki glas s prijestolja:<br/>»Gle, Nastan je Božji među ljudima,<br/>i On će nastavati s njima;<br/>oni će biti njegovi narodi,<br/>a On - 'Bog s njima' - bit će njihov Bog.


text:
I otrt će svaku suzu<br/>s očiju njihovih,<br/>i smrti više neće biti,<br/>ni tuge, ni jauka,<br/>ni muke više neće biti,<br/>jer prvotno uminu.«


text:
Tada Onaj koji sjedi na prijestolju reče: »Evo, tvorim sve novo!« Onda reče: »Napiši, jer ove su riječi vjerodostojne i istinite.«


text:
I reče mi: »Svršeno je! Ja sam Alfa i Omega, Početak i Svršetak. Ja ću žednomu dati s izvora vode života zabadava.


text:
A strašljivima i nevjernima i odurnima i ubojicama i bludnicima i vračarima i idolopoklonicima i svim lažljivcima - njihov je udio u jezeru što gori ognjem i sumporom; to je druga smrt.«


text:
I dođe jedan od sedam anđela koji imaju sedam plitica punih sedam posljednjih pošasti, te prozbori sa mnom, govoreći: »Dođi, pokazat ću ti Zaručnicu, Ženu Jaganjčevu.«


text:
I odnese me u duhu na goru veliku i visoku te mi pokaza sveti Grad, Jeruzalem, gdje silazi s neba od Boga,


text:
Ima velik i visok zid; dvanaest vrata ima, a na vratima dvanaest anđela i napisana imena; to su imena dvanaest plemena sinova Izraelovih.


text:
Onaj koji je sa mnom govorio imao je mjerilo, zlatnu trsku, da izmjeri grad, i njegova vrata i njegov zid.


text:
A grad je položen četverougaono; dužina mu kolika i širina. Tada izmjeri grad trskom: dvanaest tisuća stadija - dužina mu i širina i visina jednake.


text:
Temelji su gradskih zidova ukrašeni svakovrsnim dragim kamenjem: prvi temelj jaspisom, drugi safirom, treći kalcedonom, četvrti smaragdom,


text:
peti sardoniksom, šesti sardom, sedmi krizolitom, osmi berilom, deveti topazom, deseti krizoprazom, jedanaesti hijacintom, dvanaesti ametistom.


text:
I dvanaest vrata - dvanaest bisera; svaka od vrata bijahu od jednoga bisera. A gradski trg - čisto zlato, kao prozirno staklo.


text:
I gradu ne treba ni sunca ni mjeseca da mu svijetle, jer ga je Slava Božja rasvijetlila, i svjetiljka mu Jaganjac.


text:
ali ništa nečisto zasigurno neće ući u njega i nijedan koji čini gnusobu i laž, nego samo oni koji su zapisani u Jaganjčevoj Knjizi života.


text:
Rijeka vode života<br/>I pokaza mi rijeku vode života, bistru kao kristal, što izvire iz prijestolja Božjeg i Jaganjčeva,


text:
nasred gradskoga trga. A s ove i s one strane rijeke stablo života, koje rodi dvanaest plodova, donoseći svakoga mjeseca svoj plod, a lišće je stabla za iscjeljivanje naroda.


text:
I neće više biti nikakva prokletstva. I prijestolje će Božje i Jaganjčevo biti u gradu, a njegove će mu sluge služiti


text:
I noći više neće biti i ne treba im svjetlosti svjetiljke ni svjetlosti sunčeve, jer će Gospodin Bog nad njima svijetliti, i kraljevat će u vijeke vjekova.


text:
I reče mi: »Ove su riječi vjerodostojne i istinite; Gospodin, Bog duhova proročkih, posla svojega anđela da pokaže njegovim slugama ono što se ima uskoro dogoditi.


text:
A ja sam taj, Ivan, koji je ovo čuo i vidio. A kad to čuh i vidjeh, padoh ničice pred noge anđela koji mi ovo pokazivaše, da mu se poklonim.


text:
Tad mi reče: »Pazi se, nemoj! Sluga sam kao i ti i braća tvoja proroci i oni koji drže riječi ove knjige. Bogu se pokloni!«


text:
Neka nepravednik i dalje čini nepravdu; onaj koji je kaljav neka se i dalje kalja; neka pravednik i dalje čini pravednost; i svet neka i dalje bude svet!«


text:
Evo, dolazim ubrzo!<br/>»Evo, dolazim ubrzo, i plaća moja sa mnom, da svakomu uzvratim po njegovu djelu!


text:
Blaženi oni koji peru svoje haljine - da im pripadne pravo na stablo života i da uđu na vrata u grad.


text:
Dođi, Gospodine Isuse!<br/>»Ja, Isus, poslah svojega anđela da vam ovo posvjedoči po crkvama. Ja sam Korijen i Potomak Davidov, Zvijezda sjajnica, Zornica.«


text:
I Duh i Zaručnica govore: »Dođi!« I tko čuje, neka rekne: »Dođi!« I tko je žedan, neka dođe; tko želi, neka uzme vode života zabadava.


text:
Ja svjedočim svakomu tko čuje riječi proroštva ove knjige: nadoda li tko što ovome, Bog će njemu nadodati pošasti opisane u ovoj knjizi;


text:
a oduzme li tko od riječi proroštva ove knjige, Bog će oduzeti njegov udio u stablu života i u svetome gradu - što je u ovoj knjizi opisano.


